Evil Geniuses (EG) akhirnya mengumumkan ahli pasukan baru mereka untuk CS:GO musim 2022.
Pemain lagenda digelar Smoke Criminal dan pemenang Major, Jacky “Stewie2k” Yip kini menyertai EG.
Selepas keluar dari Team Liquid, ramai orang tertanya-tanya kemana hala tuju Stewie2k dan akhirnya persoalan terjawab.

Please join us in welcoming the Smoke Criminal himself to our CSGO lineup.
Welcome @Stewie. #LIVEEVIL pic.twitter.com/cgltxuFAGK
— Evil Geniuses (@EvilGeniuses) January 18, 2022

Adakah kita akan menyaksikan Stewie2k mencipta kejutan bersama lineup EG pula kali ini? Kita nantikan.


Bintang CS:GO Amerika Utara Jake “Stewie2K” Yip kini akan berhenti sebagai pemain aktif Evil Geniuses untuk meneruskan penstriman bagi EG.
Sudah semestinya VALORANT dan CS:GO akan menjadi kandungan fokus dari Stewie2K.
Stewie2K juga ada membuat pengumuman ini di laman Twitternya.

I’m hype to announce that I’ll be streaming VAL & CS for @EvilGeniuses Creator Collective. For now, I’ll be stepping away from competitive CS and focusing on streaming. Thanks to those who tagged along and 🥂to many more! My future isn’t determined, so stop by tonight’s stream 🤍
— Jake (@Stewie) July 28, 2022

Namun, banyak juga desas-desus mengatakan Stewie2K bakal membuat apa yang Shroud buat iaitu bermain VALORANT secara sepenuh masa dan mungkin menyertai pasukan VALORANT.


Singapore Toy, Game and Comic Convention (STGCC) baru menyambut ulang tahun ke-11 kembali dengan lebih meriah pada tahun ini. Gabungan antara budaya pop timur dan barat menjadi tarikan utama bagi STGCC yang diadakan selama dua hari pada 8 sehingga 9 September di Marina Bay Sands, Singapore.
Daripada pameran figura aksi terhad sehinggalah ke peluang bermain video game baru, segalanya budaya pop disediakan bagi pengunjung yang datang dari setiap pelusuk dunia untuk membanjiri Marina Bay Sands.
Ini merupakan pertama kali saya dapat berkunjung ke STGCC 2018 untuk menyaksikan kemeriahan budaya pop di negara jiran. Berikut adalah empat perkara yang menarik perhatian saya di STGCC 2018.
Meraikan pelukis di dalam dan luar negara
Gabungan budaya pop timur dan barat tentunya menyinar di atas pentas STGCC 2018. Rata-rata tetamu jemputan adalah pelukis komik dan ilustrasi tersohor seperti ketua pembangunan visual untuk fiem Marvel Cinematic Universe, Ryan Meinerding; pelukis komik untuk DC Comics dan Marvel, David Finch serta pereka karakter anime terkenal, Range Murata dari Jepun.
Ketua pembangunan visual untuk fiem Marvel Cinematic Universe, Ryan Meinerding di atas pentas
Selain itu, terdapat juga ‘Artists Alley’ di mana ia meletakkan pameran jualan dari artis-artis tempatan dan luar negara memperlihatkan kerja seni mereka kepada orang ramai.
Pengunjung boleh melihat dan membeli hasil-hasil kerja kreatif dari gerai jualan mereka. Korang boleh dapatkan segala jenis barangan di gerai mereka seperti keychain, poster, sticker, t-shirt dan banyak lagi.
Atlit esports wanita menyerlah di pentas World Esports Sports Games (WESG)

STGCC 2018 juga dijadikan gelanggang untuk kejohanan WESG Southeast Asia (WESG SEA) bagi kelayakan Singapura. Sebanyak lima game dipertandingkan iaitu termasuk Dota 2, CSGO, Starcraft II, Vainglory dan Hearthstone. Namun, Hearthstone hanya dipertandingkan melalui online sahaja.
Menariknya, kelayakan Singapura menampilkan kejohanan CSGO dan Hearthstone khas untuk pasukan wanita. Sebelum ini, penganjur WESG menjanjikan lebih ramai penyertaan wanita dari kedua-dua game ini.
Korang boleh klik di sini untuk tahu siapakah juara lima kategori esports mara ke Regional Finals pada November ini.
Peluang merasai bermain video game buatan Singapura dan Asia
Selain kejohanan esports, pengunjung berpeluang untuk bermain video game dianjurkan oleh Good Game Experience (GGXP). Saya mencuba lebih kurang 10 game baru dipamerkan di STGCC 2018 antaranya adalah Holy Potatoes dibangunkan oleh Daylight Studios, Last Regiment dibangunkan oleh Boomzap, Hexlords dibangunkan oleh Tantanmen Game dan banyak lagi.

Pameran ini juga memperlihatkan hasi kerja pelajar universiti Singapura semasa dalam tempoh program Game Innovation Programme selama 3 bulan.
Pelajar-pelajar ini membangunkan game mobile dan PC seperti Weightless oleh Cubix, It’s A Start oleh Rawcat Studios, Portrayed oleh S2dio dan Stones of Samitari oleh Shadow Shrike Studios.

Untuk peminat tabletop pula, STGCC 2018 menyediakan ruang yang luas untuk pemain-pemain berkumpul bersama-sama untuk bermain game tabletop terkenal seperti Warhammer, Dungeon & Dragons, Firestorm dan banyak lagi.
Korang juga boleh meluangkan masa bersama studio-studio indie yang membangunkan board game unik seperti Oddbots oleh Playware Hobbies dan Cryptocurrency oleh Capital Gains Studio.

GGXP juga mempunyai zon ‘Freeplay’ di mana pengunjung boleh bermain pelbagai jenis game dari era retro dan era modern secara beramai-ramai seperti Overcooked 2, ARMS, BlazBlue Central Fiction, Mario Tennis Aces dan bermacam-macam lagi.
Koleksi figura aksi eksklusif

STGCC 2018 tidak lengkap tanpa koleksi figura aksi yang tentunya menarik perhatian pengumpul figura aksi. Korang boleh melihat koleksi figura eksklusif dan juga mampu beli dalam konvesyen yang sama.
Peminat figura aksi boleh melihatkan koleksi figura aksi atau toys dari XM Studios, HMO Collectibles, Hot Toys, Tokidoki, Bandai Namco dan banyak lagi.

Walaupun ini julung kali saya menjejakkan kaki ke STGCC 2018, saya dapat merasakan seluruh pengunjung tak kira umur, usia ataupun bangsa bergabung di bawah satu konvesyen yang meliputi seluruh jenis budaya pop dalam satu bumbung.
Semoga STGCC akan datang membawa lagi jemputan-jemputan artis dan juga orang penting dalam industri budaya pop termasuk komik, anime, toys dan video game untuk berkongsi pengalaman serta hasil kerja mereka di negara Singa.


Juara MPL MY musim kelapan iaitu Team SMG mengejutkan para penonton apabila mereka berjaya menewaskan pasukan Todak dengan skor 4-0 tanpa balas.
Mereka meneruskan momentum mereka di musim kesembilan dengan melayakkan diri ke peringkat playoff. Namun begitu, mereka ditewaskan oleh pasukan Todak di peringkat pertama upper bracket dan seterusnya dikeluarkan dari pertandingan oleh Team Caracal.

View this post on Instagram

A post shared by Team SMG (@teamsmgofficial)

Kini, mereka melepaskan hampir kesemua pemain mereka iaitu Stormie, Subway, Lyzerg, Wynn dan XpDea. Stormie adalah salah seorang pemain terbaik mereka dan pernah memenangi anugerah MVP peringkat liga di musim kesembilan.
Siapakah yang bakal mengisi kekosongan barisan pemain Team SMG untuk musim ke-10 ini? Kita bakal saksikan tidak lama lagi.
Sumber: Team SMG


Untuk kali pertama dalam sejarah siri Story of Seasons, sebuah judul utama dari siri tersebut akan dilancarkan di PC. Ia akan dilancarkan pada tarikh yang sama dengan versi Nintendo Switch.
Story of Seasons: Friends of Mineral Town versi PC telah diumumkan dan ia akan dilancarkan pada 14 Julai tahun ini melalui Steam. Ia memperkenalkan penterjemahan baharu dan sokongan untuk lapan bahasa berbeza.

Versi ini juga akan mempunyai pilihan tetapan grafik yang lebih menyeluruh seperti sokongan sehingga resolusi 4K dan banyak lagi aspek-aspek kualiti grafik. Ia juga boleh dimain menggunakan papan kekunci dan tetikus.
Story of Seasons: Friends of Mineral Town pada asalnya dilancarkan pada tahun 2003. Pada waktu itu, ia masih dikenali sebagai judul Harvest Moon.


Atlet e-sukan Mobile Legends, Zikry Shamsuddin (Moon) mengatakan strategi dan keserasian pasukan Malaysia yang akan bertanding di Sukan SEA ke-31 kini semakin baik.
“Alhamdulillah. Untuk persiapan, kami ada penambahbaikan strategi dan keserasian juga makin baik walau diberi waktu sangat singkat,” katanya ketika ditemui di Lapangan Terbang Antarabangsa Kuala Lumpur (KLIA2), pagi hari ini.

@mygameondotmy @Zack Moon menceritakan persiapan skuad MLBB Malaysia dan sasaran kali ini di Sukan SEA 31 #MalaysiaBoleh #MalaysiaRoar #SEAGames31 #fyp #kakigaming ♬ We Rise Against (Full) – Jonathan Paulsen

Moon juga mengatakan skuad negara ingin melawan pasukan Indoesia dan Filipina kerana mereka mempunyai stats yang sangat bagus di kejohanan berprestij.
Malah katanya, Malaysia menyasarkan pingat untuk kali ini memandangkan ia adalaj kali pertama dia dan rakan-rakannya mewakili negara dalam temasya dwi-tahunan ini.
“Harapan saya semestinya nak menang pingat saja sebab ini kali pertama jadi wakil negara.
“Walau agak tertekan dan gemuruh tapi mungkin fokus kami walau dapat pingat pun dah bersyukur dah,” katanya.
Senarai atlet MLBB:

Zikry Shamsuddin (Moon)
Idreen Abdul Jamal (Momo)
Wan Usman Wan Imran (4Meyz)
Muhammad Danial Mohamad Fuad (Ciku)
Muhammad Amirul Raziq Mohd Azman (Ajiqtusok)
Mohamad Farhan Wakiman (Moyy)
Mohamad Zul Hisham Mohd Noor (Xorn)

Pasukan negara untuk MLBB akan bertanding di Sukan SEA 2021 pada 18 Mei ini.


Stray adalah permainan video baharu dimana anda menjadi seekor kucing.
Anda perlu menyelesaikan teka-teki, berjalan di dalam dunia urban dan cuba bersembunyi dari musuh yang kuat.
Lain dari permainan pengembaraan lain anda kali ini akan menjadi kucing bewarna oren.
Perspektif anda juga akan berubah kerana anda melihat dunia luar dari perspektif seekor kucing dan penceritaan yang penuh kegembiraan, sedih dan kadang-kadang ada sedikit seram.

Dalam Stray anda akan menjadi seekor kucing yang terpisah dari rakan kucingnya yang lain dan di dalam dunia bawah tanah yang penuh dengan populasi robot bukannya manusia.
Permainannya mudah anda hanya perlu ke atas semula untuk kembali.
Rakan seperjuangan anda adalah satu robot dron kecil digelar B12.
Anda juga akan belajar kehidupan seharian robot-robot yang anda jumpa.
Robot-robot dalam dunia ini juga akan mempunyai personaliti yang sama seperti manusia.

Permainan kucing ini juga ada menyentuh beberapa genre mengikut apa yang anda jumpa.
Paling penting anda boleh membuat apa sahaja yang anda suka sebagai seekor kucing dari menjatuhkan benda, merosakkan barang dan mengiau untuk menarik perhatian.

Now you can knock things over, just like a cat — plus these other adorable movements — in Stray. pic.twitter.com/Ejysnx90df
— IGN (@IGN) July 20, 2022

Jumlah jam permainan untuk Stray adalah lebih kurang tujuh jam untuk dihabiskan.

You can take a nap on the cowboy robot in Stray pic.twitter.com/KKL2ks5vku
— Can You Pet the Dog? (@CanYouPetTheDog) July 19, 2022

Anda boleh membeli Stray untuk harga RM54 di Steam dan RM129 di pelantar PS4 dan PS5.
Kadang-kadang anda hanya mahu menjadi seekor kucing ‘oyen’.


Seorang pemain yang menggunakan tipu helah bukanlah sesuatu yang sukar untuk dijumpai dalam Apex Legends.
Tidak semua hacker melakukan penstriman yang melanggar peraturan ini.
Terdapat seorang pemain Apex Legends yang menjumpai seorang streamer yang tidak malu menggunakan wallhacks dan strim di Twitch dan kemudian meletakkannya di Reddit.
 Streamer with blatant wall hacks realizes he has a viewer (me) and tries to play it cool by casually turning them off and ending his stream from apexlegends

Streamer itu mempunyai facecam dan di dalam Apex Legends menunjukkan wallhack yang memberitahu semua tempat loot di dalam peta.
Hacker itu sedar dia mempunyai seorang penonton dan berpura-pura tidak tahu dan cuba menutup hack itu semasa stream dan membuka “no recoil” dan “aim snap.”
Apex Legends sudah lama menghadapi masalah penggodama tetapi jarang sekali kita dapat menjumpai hacker yang membuat penstriman secara langsung.


Seorang streamer, Hayete Bahadori sudah menamatkan kesemua 12 permainan video Assassin’s Creed yang ada tanpa dikenakan sebarang damage pun.
Pemain ini bermula dari Assassin’s Creed pertama hinggalah Assassin’s Creed Valhalla.
Paling menakjubkan, Hayete berjaya menamatkan permainan ini di tahap kesusahan paling tinggi.
Dilaporkan oleh Kotaku, Bahadori juga memastikan dia mempunyai 100% synchronisation untuk setiap permainan tanpa reload, tanpa bermula semula dan tanpa glitch dengan tahap kesusahan paling tinggi.
Untuk beberapa tempat yang mustahil untuk mengelak dari dicederakan, Bahadori akan memberitahu bahagian mana yang mustahil.

Pencapaian ini bukan satu perkara yang mudah dan Bahadori berjaya menghabiskan kesemua 12 permainan dalam masa 9 jam 30 minit saja.
Kejayaan ini adalah dari hasil persiapan yang sangat rapi iaitu bersamaan dengan 100 jam lebih untuk setiap permainan.
Valhalla pula menaikkan masa itu kepada 800 jam latihan dan 250 jam untuk Black Flag.
Siapa sangka ada peminat yang sanggup menghabiskan lebih seribu jam untuk berlatih demi francais kegemaran mereka.


Twitch mengharamkan seorang streamer kerana sedang bersiaran langsung ketika sedang bersenggama.
Tidak pelik untuk Twitch mengharamkan seseorang itu disebabkan kandungan seksual namun kali ini ramai orang cuba untuk melanggar peraturan yang ditetapkan oleh Twitch.
Siapa sangka ada individu yang begitu berani membuat penstriman siaran langsung seumpama ini.

If you’re going to try bang while streaming, make sure there isn’t a reflection pic.twitter.com/qmFrPAPeFO
— Dexerto (@Dexerto) August 25, 2022

Siaran langsung ini berlaku pada 24 Ogos lepas dan streamer itu menggunakan nama kimmikka.
Ketika strim, dia berdiri menghadap meja dan tidak lama kemudian ekspresi mukanya berubah sekaligus menarik perhatian chat.
Dia cuba untuk menutup perkara ini namun bayangan teman lelakinya jelas kelihatan di cermin dan jelas ternampak di dalam kamera.
Nampaknya, Twitch seolah-olah berubah sejak penambahan Hot Tub Stream.


Domain dan Spiral Abyss dalam Genshin Impact bukanlah sesuatu yang mudah terutamanya untuk pemain-pemain baharu.
Malah ada sesetengah pemain lama masih menghadapi masalah dengan Spiral Abyss.
Spiral Abyss adalah satu domain untuk anda menguji kekuatan karakter anda dan kebolehan diri sendiri.
MaybeHeavenly berjaya mendapatkan 36 Bintang untuk Spiral Abyss dan paling mengejutkan dia berjaya mendapatkan bintang penuh untuk 150 akaun.

The moment I completed the last account. Holy shit. pic.twitter.com/0giMlBY0Yh
— Marc (@MaybeHeavenly) August 5, 2022

Dia mengambil masa selama 84 jam dan dipercayai rekod ini adalah yang pertama untuk mana-mana pemain Genshin Impact.
Pasukan Genshin Impact yang diperlu hadapi juga sangat berbeza-beza dan menyukarkan lagi keadaan kerana akaun berbeza sudah pasti pasukan Genshin yang berbeza.
Heavenly percaya rekod ini bakal diubah tidak lama lagi.
“Saya adalah orang pertama melakukan perkara ini dan sudah semestinya bukan yang terakhir.”


Seorang penstrim dari Malaysia dengan nama Hailey baru-baru ini diserang oleh seorang pemain dari China ketika bermain Arena of Valor di strimnya.
Semua ini berlaku kerana Hailey terlupa untuk menutup mikrofonnya dan pemain itu mendengar percakapannya.

Dia memberitahu bahawa dia rakyat Malaysia namun disalah anggap oleh pemain China itu.
Pemain itu pula bertindak mengeluarkan kata-kata kesat dan perkauman hanya kerana Hailey dilahirkan di Malaysia.
Tambahan pula pemain itu sengaja mahu membuat Hailey kalah hanya disebabkan dia rakyat Malaysia.
Pemain itu juga merendah-rendahkan negara Myanmar dan Laos.
Dalam situasi ini Hailey sangat baik dalam menangani pemain ini dan harus dipuji kerana tidak menambah-nambah.
Inilah cara terbaik untuk menangani jika anda berjumpa pemain seperti ini.
Tidak kiralah apa bangsa mahupun agama anda haruslah menghormati individu dari negara lain.
Pujian terbaik diberikan untuk Hailey!


Streamer yang dikenali  sebagai IShowSpeed kini viral di banyak laman sosial kerana menyalakan bunga api Pikachu di dalam biliknya.
Sudah terang lagi bersuluh, menyalakan bunga api di dalam rumah adalah satu perkara yang sangat berbahaya.
Nampaknya Speed memandang rendah kebolehan bunga api pikachu ini.

This dude Speed deadass set off a whole ass firework pikachu IN HIS ROOM BRUH 😭 pic.twitter.com/SANjWhuqjv
— Classify 😼 (@Class) July 4, 2022

Ketika bersiaran-langsung, dia kemudian membakar bunga api itu kemudiannya panik dan menjerit pertolongan sambil berlari keluar dari biliknya.
Speed memohon pertolongan ibunya dan nampaknya ibunya marah dengan situasi itu.
Selepas itu pihak bomba datang untuk melihat kerosakan yang dibuat oleh Speed.
Malah penggera keselamatan juga berbunyi.
KSI juga ada membuat ciapan tweet mengenai perkara ini.

@ksi he aint neva seen it coming 🙁 pic.twitter.com/QK1bUyKaxn
— blqnck (@blqnck) July 4, 2022

Satu peringatan yang baik untuk semua orang jangan bermain bunga api terutamanya di dalam rumah.
Nampaknya Pikachu di dalam video ini bertukar dari Pokemon Electric Type ke Fire Type.


PlayerUnknown’s Battlegrounds (PUBG) sedang berdepan situasi sengit dengan Fortnite baru-baru ini. Boleh nampak yang team di sebalik PUBG iaitu BlueHole sedikit nervous apabila Dr. Disrespect, seorang dari streamer yang sangat popular kini mengugut untuk berhenti bermain permainan mereka.
Streamer kontroversi itu memuat naik status di Twitter awal hari ini, mengugut untuk berhenti bermain PUBG selamanya melainkan BlueHole mewujudkan satu elite skin untuknya dalam permainan Battle Royale itu.
“Wahai Blueballs Inc..,” katanya dalam twit. “Anda mempunyai 5 hari saja untuk meletakkan elite Doc skin dalam PUBG atau saya akan berhenti bermain game anda. Moga anda mempunyai hari lebih baik,”

Dear Blueballs Inc,
 You have 5 days to put an elite Doc skin in PUBG or I’m done playing your game for good. Period.
 Have a good day. pic.twitter.com/xjXiXD4taF
— Dr DisRespect (@DrDisRespect) May 27, 2018

Tapi perbuatannya tak disenangi beberapa pengguna Twitter lain, antaranya editor PC Gamer, Evan Lahti.

Cool that we’ve reached the point where an influencer is holding themselves hostage unless a game meets their demands to promote them and earn them money.
 Playful or not, this stuff adds to the antagonism we’ve seen grow between players and devs in the past few years. pic.twitter.com/Ly7XIgsi1G
— Evan Lahti (@ELahti) May 27, 2018

Lelaki ini pula mengecam tindakannya yang mengatakan ada ramai lagi pengguna membeli merchandise dari Dr. Disrespect tapi masih belum dapat dan beliau pula senang-senang mengugut untuk meletakkan skin sendiri.

Guy can’t even respond to someone who purchased merch and never received it, but wants a skin on Pub.
— RJDefiance (@RJDefiance) May 27, 2018

Walaupun ramai mengecam, tak kurang juga peminatnya yang tampil memberi sokongan. Ada yang mengatakan sepatutnya BlueHole tunaikan saja permintaan beliau dan tak perlu berdolak dalih lagi.
Setakat ini, masih tiada berita apa akan jadi seterusnya. Ketika artikel ini ditulis, twit itu masih lagi kekal ada dan belum ada maklum balas dari BlueHole.
Adakah Dr. Disrespect memang melampau? Korang nilai sendiri!
Sumber: Comicbook


Streamer Youtube Rachell “Valkyrae” Hofstetter baru-baru ini melancarkan kerusi gaming terbarunya Raevix.
Sebagai pemilik bersama 100 Thieves  dan streamer besar Youtube Valkyrae mengeluarkan kerusi gaming yang bertemakan dirinya dari Mavix.

RAEVIX
7/21 12:00AM PThttps://t.co/jaNSaDMw22 @Valkyrae pic.twitter.com/N7rwgIS0CW
— Mavix aka Raevix (@mavixchairs) July 19, 2021

Kerusi ini adalah edisi khas untuk M9 Raevix. Terdapat logo Valkyrae di tengah-tengah kerusi dan logo Raevix di bahagian bawah belakang.
Dengan harga AS$1059 atau lebih kurang RM4,240.
Peminat juga boleh membuat penambahan sebanyak RM520 untuk mendapatkan M9 Raevix dengan keupayaan cooling dan teknologi urutan haba.
Ramai peminat juga menganggap Valkyrae sebagai ratu di atas kerusi barunya itu.
Jika anda peminat Valkyrae mungkin anda akan membeli kerusi gaming ini.


Berikutan isu kelibat anjing dalam bilik penstriman pemilik pasukan Richie Esports, Sharina Richie, kami sempat dapatkan jawapan daripada Mufti Pahang iaitu Datuk Seri Abdul Rahman Osman.
Mufti Pahang menyatakan bahawa ulama berbeza pendapat dalam menetapkan hukum najisnya anjing.
“Mengikut Mazhab Shafie, anjing adalah termasuk dalam kategori najis mughallazah (najis berat). Kalau terkena air liur dan najisnya, tempat yang bersentuhan itu perlu disamak dengan air mutlak 7 kali dan sekali dengan air yang bercampur tanah,” katanya.
Beliau mengingatkan bahawa perbuatan memegang anjing secara sengaja, tanpa sebarang sebab yang dibenarkan dalam Islam akan menimbulkan keresahan di kalangan umat Islam kerana ianya bercanggah dengan pegangan mazhab di Malaysia.
“Menurut mazhab syafie, umat Islam adalah dilarang menyentuh anjing secara sengaja kerana menajiskan diri tanpa tujuan yang munasabah adalah haram di sisi Islam,” katanya ketika dihubungi.
Berbalik semula kepada isu ini, Mufti Pahang berpendapat bahawa apa yang dilakukan oleh Sharina itu adalah salah kerana membawa haiwan itu masuk ke dalam rumah.
“Dia boleh sahaja meletakkan anjing itu di kawasan luar rumah dan menjaganya,” ujarnya.
Beliau juga menambah dengan mengingatkan kita semua akan sebuah cerita yang begitu penuh dengan pengajaran iaitu kisah seorang pemuda yang mendapat pahala memberikan air minuman kepada seekor anjing.
Daripada Abu Hurairah RA bahawa Allah SWT:
“Terdapat seorang lelaki sedang berjalan lalu dia berasa haus maka dia turun ke sebuah perigi dan minum daripadanya. Apabila dia keluar, terdapat seekor anjing yang sedang mengeluarkan lidahnya lalu menjilat tanah kerana kehausan. Maka dia berkata: Anjing ini kehausan sepertimana aku alami sebentar tadi. Disebabkan itu, dia memenuhkan kasutnya dengan air dan dia memegang kasutnya (yang diisi dengan air) dengan mulutnya. Kemudian dia memberi anjing itu minum. Dengan itu, dia bersyukur kepada Allah SWT maka Allah SWT mengampuninya”. Mereka (para sahabat) bertanya: “Wahai Rasulullah SAW, adakah bagi kami ganjaran jika kami berlaku baik pada haiwan?”. Rasulullah SAW bersabda: “(Berbuat baik) Setiap yang bernyawa itu akan diberi pahala”. [Riwayat al-Bukhari (2363)]
Sumber: muftiwp
Foto: sinarharian


David “TheGrefg” Martinez, streamer yang berasal dari Sepanyol, telah memecah rekod jumlah penonton serentak di Twitch. Dalam siaran langsungnya yang mendedahkan skin Fornite baharu, penonton serentak stream beliau mencecah 2.39 juta penonton.
Rekod jumlah penonton serentak tertinggi untuk streamer individu di Twitch sebelum ini dipegang oleh Ninja dengan 660,000 penonton. Untuk streamer bukan individu pula, jumlah penonton serentak tertinggi dipegang oleh ELeague TV dengan 1.1 juta penonton.

put together the top Twitch and YouTube streams all time, provided by @StreamHatchet
 1.@TheGrefg
2.@Rubiu5
3.@Lazarbeam
4.@Technothepig
5.@TheGrefg
6.@Dream
7.@Ninja
8.@felipeneto
9.@WillyrexYT
10.@TheGrefg
11.@TheGrefg
12.@IbaiLlanos
13.xTears88
14.@vegetta777
15.@drdisrespect pic.twitter.com/fPK75zkL76
— Rod Breslau (@Slasher) January 12, 2021

Skin Fortnite yang didedahkan ialah skin yang direka berdasarkan TheGrefg sendiri. Ia adalah sebahagian daripada Fortnite Icon Series, koleksi skin berdasarkan streamer terkenal. Antara streamer lain yang telah memperoleh skin sendiri ialah Ninja dan Loserfruit.
Pencapaian ini bukan sahaja membuktikan kehebatan TheGrefg tetapi juga menunjukkan sokongan hebat para pemain di Latin Amerika terhadap Fortnite.
Ikuti kami di Facebook dan Instagram.
Saksikan kami di YouTube.


Ada ubi ada batas, ada budi ada balas. Begitulah semangat tolong-menolong antara manusia.
Seorang streamer Malaysia, NeverOne atau nama sebenar, Ameerah Idros melancarkan bantuan bagi meringankan beban streamer dan juga rakan taulan, Muhammad Nur Syafeeq atau mesra dipanggil sebagai StalkerArea51 yang menghidapi penyakit jangkitan kuman di bahagian kaki.
Syafeeq adalah seorang bekas komposer muzik dan kini mengorak ke dalam dunia streaming di Facebook, Youtube dan Twitch demi mencari rezeki. Dia gemar bermain dan stream game first-person shooter (FPS) dan battle royale seperti PlayerUnknown’s Battlegrounds (PUBG), Fortnite, Overwatch dan Rainbow Six Siege.

Walaubagaimanapun, Syafeeq terpaksa memberhentikan aktiviti streaming berikutan tahap kesihatan semakin meruncing. Ketika dihubungi MyGameOn, Ameerah memberitahu kesihatan Syafeeq semakin pulih dan telah discaj dari wad Hospital Serdang tetapi dia masih lagi perlu kembali ke hospital untuk mendapatkan rawatan susulan.
Orang ramai yang mahu menghulurkan bantuan ikhlas boleh salurkan sumbangan kepada akaun persendirian Syafeeq iaitu:

Maybank – 162263235811 (Nama akaun: Muhammad Nur Syafeeq)

Selain itu, Ameerah bercadang untuk mengadakan satu charity stream khas untuk Syafeeq pada 28 Februari 2019. Dia juga mempelawa rakan-rakan streamer lain untuk sertai stream bersama-sama atau hos sebuah charity stream di saluran masing-masing. Sebarang persoalan boleh ditanyakan ke Ameerah di laman Facebook “MeeraOne” di sini.
Kami di MyGameOn mengharapkan abam stoker kita kembali sihat walafiat untuk meneruskan lagi minat streaming dan menyokong komuniti streamer tempatan!


Seorang penstrimer Twitch berjaya mengubah persepsi orang ramai dengan bantuan dari 0 penonton sehingga mempunyai 94,300 pengikut di Twitch hanya kerana satu video TikTok.
Individu ini adalah seorang wanita dengan nama zebrapig4299.
Semuanya bermula ketika Karve7 (Coel Caetano) sengaja mencari di Twitch untuk siaran yang mempunyai kosong penonton.
Caetano memberitahu wanita itu bahawa hari itu adalah hari jadinya dan kemudian zebrapig4299 terus menyanyikan lagu hari jadi untuknya.
Karve7 kemudian bertanyakan wanita itu apa yang dia mahu kata kepada seluruh dunia.
“Jadi lebih baik kepada semua orang, saya rasa itu sahaja yang saya mahu cakap kepada seluruh dunia. Berhentilah menjadi orang jahat.”

@youtubekarve Zebrapig4299 ❤#wholesome #gaming #oldlady ♬ Married Life (From “Up”) – Sergy el Som

Di laman profil Zebrapig4299 dia berkata dia suka bercakap mengenai perubatan dan permainan video kerana dia seorang jururawat.
Ini juga bukan pertama kali Caetano membantu strimer di Twitch dan nampaknya jumlah pengikut Zebrapig4299 kini semakin meningkat.


Twitch tidak pernah selamat dari perkara-perkara seperti in sehingga hot tub stream dan ASMR pun boleh dikaitkan dengan aktiviti yang meningkatkan keghairahan.
Kali ini ada pula streamer Twitch yang diharamkan akhibat aktiviti seksual.
aielieen1 diharamkan dari Twitch kerana beronani di hadapan 5,000 penonton.

Just when I thought I saw it all…streamer aielieen1 went live on Twitch pleasuring themselves fully nude to over 5k viewers, and subsequently was banned off Twitch pic.twitter.com/6dFwDQSoEG
— Kat ➡ LOL WORLDS 2022 (@katlienteee) November 4, 2022

Aieleen1 kini diharamkan dan masih belum ada berita yang dia akan kembali atau tidak.
Selepas kes bersenggama di strim oleh kimmikka_ yang hanya diharamkan selama tujuh hari kita tidak tahu berapa lama pengharaman ini akan berkuatkuasa.
Aielieen1 sendiri tidak mengeluarkan apa-apa kenyataan mengenai pengharaman itu.
Sudah semestinya perkara seperti ini akan kekal dan dia tidak akan dapat kembali ke Twitch.


Twitch mempunyai satu kategori untuk penstriman di luar atau hanya Just Chatting.
Lain dari hanya acara langsung di dalam bilik mereka ini membuat stream di luar dan selalunya untuk menunjukkan suasana di sesuatu tempat ketika melancong atau tempat tinggal mereka sendiri.

Namun membaca chat sambil stream di luar adalah sesuatu yang mempunyai risiko dan seorang streamer, Cjayride dilanggar kereta kerana perbuatan ini.
Pada waktu malam itu, beliau dilihat sedang stream aktiviti bermain papan luncur pada lewat malam.
“Nasib saya sempat mengelak jika tidak saya pasti akan terjatuh terus ke atas penutup enjin kereta di hadapan.”
Kita perlu ingat tidak kira semasa penstriman atau tidak anda tidak sepatutnya hanya melihat telefon anda di tempat yang sibuk.


Beberapa tahun ini permainan video kompetitif yang popular terdiri daripada VALORANT sehingga ke Overwatch.
Tetapi permainan video kompetitif seperti ini tidak pernah lari dari pengguna yang tidak mahu berusaha terutamanya penggodam.
Ada beberapa pemain bertindak untuk terus berhenti bermain permainan kompetitif disebabkan penggodam yang terlalu ramai.
Penipuan yang dilakukan selalunya adalah aimbot, wall hack, invisibility malah ada juga yang menggunakan serangan DDoS.
Seorang streamer Twitch dengan nama NICKMERCS yang juga antara bintang Twitch besar mengeluarkan kenyataan ini.

If you cheat & hack in video games, you should 100% be sent to jail.
 I know the majority of y’all are busy touching grass & shit, that’s lit, super happy for ya. But your boy just spent 20 hours getting hacked on in online video games & I’ve had enough.
— FaZe Nickmercs (@NICKMERCS) April 5, 2023

“Jika anda menipu di dalam permainan video, anda sepatutnya dimasukkan ke dalam penjara,”
Tetapi realiti lebih sukar daripada yang disangka.
Peperangan di antara pencipta permainan video dan penipu tidak akan habis dan sentiasa akan wujud.
Malah beberapa perisian godam juga semakin lama semakin sukar untuk dikesan.


Penstrim di Twitch, Wolfabelle tidak mampu menahan air matanya pada 10 September ketika dia bercerita bagaimana seorang pengintai (stalker) yang memeras ugut dirinya selama seminggu.
Lelaki itu meminta foto, video yang tidak senonoh dengan syarat maklumat peribadi Wolfabelle tidak didedahkan kepada pihak tertentu.

“Dalam seminggu yang lalu, saya berdepan dengan stalker. Dia mengugut untuk membocorkan maklumat peribadi, hidup peribadi saya melainkan saya mengikut kehendak seksualnya,” katanya dalam penstriman langsung.
Dia juga mengakui situasi itu sangat menakutkan dan penuh stress dan dia tidak memenuhi pun permintaan stalker itu.
“Memang benar saya takkan ikut kehendak mereka tapi mereka tahu alamat saya. Mereka hantar foto flat saya duduk sekarang. Ini adalah satu ugutan peribadi yang ekstrim,” katanya lagi.
Dia juga berkata kawannya membantu dirinya berpindah sementara dan akan strim di rumah kawannya sebelum mencari flat baru.
Wolfabelle bagaimanapun sudah menghubungi pihak peguam dan memberikan mereka kemaskini setiap hari mengenai situasinya.
Akhir sekali dia mengucapkan terima kasih kepada peminat yang memberi semangat kepadanya.
Streamer wanita seringkali menjadi mangsa stalking di luar negara antaranya Emiru yang mana stalker dihadapinya kini ditangkap, Brookeab pula terlepas TwitchCon kerana ugutan bunuh dan Meowko yang meninggalkan pantai kerana stalking yang melampau.
Rujukan: Dexerto


Tokoh e-sukan Rod ‘Slasher’ Breslau telah mengesahkan bahawa Byron ‘Reckful’ Bernstein telah meninggal dunia. Reckful terkenal sebagai seorang pemain dan streamer World of Warcraft dan Hearthstone.
Berita malang ini juga disahkan oleh abang Byron iaitu Gary Bernstein dan juga bekas teman wanita Byron. Nampaknya beliau telah membunuh diri selepas bertahun-tahun menghidap penyakit mental seperti kemurungan dan bipolar disorder.

Reckful’s passing has been confirmed by his roommate. Byron was 31. pic.twitter.com/wfB5A2uhJm
— Rod Breslau (@Slasher) July 2, 2020

Byron meninggal pada umur 31 tahun dan beliau meninggalkan kesan yang mendalam dalam kehidupan komuniti e-sukan dan streaming. Streamer terkenal seperti Asmongold dan xQc juga mengongsikan perasaan sedih mereka atas pemergian Byron.
Penulis berharap kejadian ini memupuk orang ramai untuk mengambil serius hal kesihatan mental yang pada waktu ini masih tidak diambil berat oleh sesetengah pihak.
Kami di MyGameOn mengucapkan takziah kepada rakan-rakan dan ahli keluarga Byron.
Ikuti kami di Facebook dan Instagram.
Saksikan kami di YouTube.


Seorang content creator dikenali sebagai Lydia Ellery sudah menggunakan nama Squid Game di Youtube sejak 2011 lagi.
‘Squid’ adalah nama panggilan yang diterimanya ketika zaman persekolahan lagi.
“Saya menggunakan nama ‘Squid Game’ sejak 2011 lagi.” katanya.
Jadi Lydia terus menggunakan nama Squid Game di Youtube, Instagram dan akhirnya Twitch juga.
Tetapi disebabkan oleh cerita Squid Game yang ‘meletup’ di Netflix, hal ini menyebabkan Lydia diserang oleh ramai orang yang mencari Squid Game dan bertindak untuk mengganggunya.

Banyak gambar-gambar Lydia di Instagram mendapat cacian dan ada yang mengganggunya dengan menghantar mesej.
Akaun milik Lydia juga digodam begitu banyak sekali oleh individu tidak bertanggungjawab.

Ermm I think so many people have been trying to log into my account or reporting it (squidgame) that instagram have banned me. Very not cool.
— Lydia (@SquidGaming) October 8, 2021

Akaun Instagram Lydia juga menerima ban apabila ramai orang membuat aduan secara beramai-ramai.
‘Tidak dinafikan hal ini membuatkan ramai orang datang ke Twitch saya dan sudah pasti membantu untuk mereka yang ingin tahu,”
Lebih kasihan nama ‘Squid Game’ itu menyebabkan apa-apa pencarian untuk ke mana-mana platform Lydia sudah dipenuhi dengan Squid Game di Netflix.


Berikutan tuduhan plagiat daripada jenama-jenama lain, Streamlabs mengumumkan mereka akan menggugurkan nama OBS daripada produk utama mereka, StreamlabsOBS (SLOBS).
Streamlabs pembekal perisian siaranlangsung mengumumkan melalui Twitter mereka langkah ini selepas ramai pihak mula menyatakan bahawa mereka keliru dan menuduh syarikat milik Logitech itu meniru nama-nama produk daripada syarikat lain seperti OBS, Lightstream dan Elgato.

pic.twitter.com/00sjHsmntF
— Streamlabs (@streamlabs) November 17, 2021

Pihak OBS Project pula menyatakan, berikutan penggunaan nama ‘OBS’ di dalam produk Streamlabs, ia mengakibatkan beberapa isu kekeliruan oleh pengguna dan klien mereka yang lain.
OBS atau Open Broadcast Software pula adalah perisian siaranlangsung open-source yang dibina oleh OBS Project sejak 2012 lagi.
“Kami sering berdepan dengan pengguna yang keliru dan syarikat yang tidak faham perbezaan antara dua aplikasi ini,” kata OBS melalui Twitter mereka.
Bahkan OBS juga pernah meminta Streamlabs untuk tidak menggunakan nama OBS kepada produk mereka.
“Sebelum pelancaran SLOBS, pihak Streamlabs hubungi kami untuk menggunakan nama OBS. Kami secara baik meminta mereka untuk tidak menggunakannya. Mereka tetap lakukannya dan diikuti pemfailan tanda dagang.
“Kami cuba menyelesaikan isu ini secara peribadi dan mereka tidak memberikan kerjasama,” tambah OBS.
Selain OBS, Lightstream dan Elgato juga menyatakan Streamlabs meniru mereka. Lightstream melalui Twitter, menuduh Streamlabs meniru rekaan laman web mereka.
Manakala pihak Elgato pula  menyatakan Streamlabs meniru produk Elgato Stream Deck mereka dengan “Streamlabs Stream Deck”.
Sumber: Dots Esports.


Electronics Arts (EA) hari ini mengumumkan bekas Naib Presiden Monolith Productions, Kevin Stepehens akan menjadi ketua untuk studio baru di Seattle.
Studio baru EA ini masih belum mempunyai nama tapi akan memberi fokus kepada genre dunia terbuka, aksi dan pengembaraan.
Gabungan ini juga bakal menyatukan semula Stephens dengan pekerja senior EA, Samantha Ryan. Mereka berdua pernah bekerja di Monolith pada tahun 90-an.
“Penyatuan Kevin dan Samantha sudah semestinya akan membuatkan Electronic Arts  ke arah yang lebih kreatif untuk pasukan kreatif EA.” kata Ketua EA Studio Laura Miele.
EA sudah lama mahu meneraju dalam percubaan permainan video dunia terbuka. Sebagai contoh sebuah permainan video dunia terbuka Star Wars tetapi telah dibatalkan pada 2019.
Nantikan permainan video baru dari EA pada masa akan datang!
Rujukan: gamesindustry.biz


Pencipta Dark Souls dan Bloodborne, Hidetaka Miyaaki nampaknya berminat untuk mencipta permainan video dengan genre battle royale ataupun perkhidmatan langsung.
“Kami ada terfikir mengenainya. Memang ada kemungkinan,” kata Miyazaki yang juga mempunyai studionya, FromSoftware. “Permainan ini sebenarnya sangat menarik dan kami berminat dengan apa yang cuba dilakukan mereka. Tapi kalau kami pula buat, ia akan jadi berbeza! Ia sebenarnya masih dalam perancangan,”
Miyazaki bagaimanapun ada juga cakap yang permainan single-player juga sebenarnya penting dalam industri dan membuatkan pasaran terus positif.
“Walaupun Devil May Cry 5 mempunyai elemen dalam talia, ia akan hadir dua minggu sebelum permainan kami dan ia focus kepada kepada single-player saja. Kita juga ada God of War dan Spider-Man.” Keduanya terjual lebih 9 juta salinan pada 2019.
“Kita perlukan kelainan dalam industri. Tak kira apa From Software sedang usahakan, kita perlukan mereka yang mencipta permainan battle royale dan kita perlukan mereka yang fokus kepada pengalaman single-player. Kelainan ini yang buatkan setiap orang terus berusaha,”
Sumber: Comicbook


IO Interactive, studio yang membangunkan siri permainan Hitman sejak tahun 2000, akan mengumumkan sebuah projek baharu pada jam 10 malam ini. Projek baharu ini akan didedahkan di laman YouTube mereka.
Selain daripada siri Hitman, studio ini juga satu lagi siri permainan video iaitu Kane & Lynch. Judul terakhir Kane & Lynch iaitu Kane & Lynch 2: Dog Days dilancarkan pada tahun 2010 untuk PC, PlayStation 3 (PS3), dan Xbox 360. Ada kemungkinan mereka akan mengumumkan sekuel kepada siri tersebut.

November 19. New Project Reveal.https://t.co/ryOKM50SD1 pic.twitter.com/kw9YC8I9SO
— IO Interactive (@IOInteractive) November 18, 2020

Penulis yakin projek baharu ini tidak ada kena mengena dengan siri Hitman kerana IO Interactive pada waktu ini masih sibuk dengan proses pembangunan Hitman 3. Permainan tersebut dijadualkan untuk dilancarkan pada tahun 2021 untuk PC, PlayStation 4 (PS4), PlayStation 5 (PS5), Nintendo Switch, Xbox One, Xbox Series, dan Google Stadia.


Vicarious Visions, studio di sebalik Tony Hawk Pro Skater 1+2 dan Crash Bandicoot N. Sane Trilogy, telah dipindahkan hak dari Activision ke Blizzard. Semua kakitangan Vicarious Visions kini telah diserap sepenuhnya menjadi kakitangan Blizzard.
Wakil daripada Blizzard menerangkan bahawa Vicarious Visions akan mengusahakan permainan-permainan Blizzard sedia ada. Ini bermaksud mereka tidak akan membangunkan permainan baharu Tony Hawk atau Crash Bandicoot pada masa depan.
Jen Oneal, Ketua Studio Vicarious Visions, telah dinaikkan pangkat menjadi Naib President Eksekutif Pembangunan di Blizzard. Beliau akan lapor secara terus kepada J. Allen Brack, Presiden Blizzard. Simon Ebejer, bekas Ketua Pegawai Eksekutif Vicarious Visions, akan menggantikan Jen Oneal.
Activision memperoleh Vicarious Visions pada tahun 2005, tiga tahun sebelum Activision bergabung dengan Blizzard untuk menubuhkan Activision Blizzard.
Pada pendapat penulis, ini adalah satu perkembangan yang amat menyedihkan. Vicarious Visions  telah membuktikan diri sebagai sebuah studio yang sangat berbakat. Ia adalah satu pembaziran untuk menggunakan kebolehan mereka untuk permainan-permainan seperti World of Warcraft, Overwatch, dan Diablo.
Sumber: GamesIndustry.biz
Ikuti kami di Facebook dan Instagram.
Saksikan kami di YouTube.


Selepas berkolaborasi dengan siri terkenal iaitu Jujutsu Kaisen, kini MLBB dikatakan akan berkolaborasi dengan Studio Ghibli untuk melancarkan skin bertemakan karakter ataupun inspirasi daripada Studio Ghibli.
Menurut satu ciapan yang dibuat oleh BasoMnate di Reddit memuat naik satu gambar di mana hero-hero terpilih adalah Xavier, Edith dan Kagura.

Peminat Studio Ghibli dapat melihat satu lukisan contoh yang dibocorkan iaitu skin Kagura dan ramai menyukai skin tersebut.
Kagura anime skin (src- aceunyil)
by u/Talia__Nat in MobileLegendsGame

Bukan itu sahaja, ada yang mahukan hero seperti Nana menjadi Totoro, Gloo menjadi Fire Spirit dan Popol and Kupa menjadi Mononoke.

Namun begitu, masih tiada berita mengenai tarikh pelancaran skin berkolaborasi ini.


Permainan teka-teki atau puzzle akan selalu mendapat tempat dalam hati kita, dengan saat-saat eureka euforia yang berlaku setiap kali kita menyelesaikan teka-teki menjadi sebab utama mengapa kita kembali berulang-ulang kali.
Studio permainan Malaysia, RoundTable Games, sudah mencipta nama dengan permainan sulung mereka Dying Flame awal tahun ini.

Dying Flame memberikan kesan kepada peminat genre seram dengan buatan semula mekanik survival seram klasiknya yang mantap, dengan grafik berinspirasi 16-bit.
Permainan terbaru mereka baru sahaja dilancarkan sebagai permainan percuma di itch.io. Dalam judul Amnesiac Adventurer, pemain mesti menjelajah Dungeon of Doubt dan mencari jalan keluar.
Dengan perspektif dari atas gaya Zelda klasik dan estetika fantasi klasik, Amnesiac Adventurer dapat digambarkan sebagai A Link to the Past bertemu dengan filem Memento oleh Christopher Nolan.

Pada dasarnya, pemain harus kebelakang untuk menyelesaikan teka-teki dalam permainan dengan menelusuri kembali langkah mereka dan teka-teki yang ‘tidak dapat diselesaikan’.
 Pemain tidak akan bersendirian di pelbagai tahap dungeon ini, kerana semua jenis naga dan penyangak jahat akan ditemui semasa pengembaraan ini.

RoundTable Games Studio cukup eksperimental dengan permainan ini, dan juga mencari maklum balas dari pemain yang pernah bermain Amnesiac Adventurer.
Sekiranya genre ini seperti permainan untuk anda, Amnesiac Adventurer boleh didapati sekarang di itch.io.
Artikel ini diterjemah dan disunting daripada IGN SEA. Untuk artikel penuh sila layari SINI.


Glend Schofield, pengasas bersama Sledgehammer Games dan Visceral Games yang bertanggungjawab dengan penghasilan Dead Space dan Call of Duty: WWII hari ini umum menyertai PUBG Corp.
Beliau akan menubuhkan satu studio baru dipanggil “Striking Distance” yang memfokuskan kepada game AAA. Yang menarik, beliau dah pun ada pelan untuk projek pertamanya.
Perhatikan video di bawah yang mana Schofield bercerita mengenai ideanya untuk studio itu.

Today we’re excited to introduce Striking Distance, a brand new game development studio headed by industry luminary @GlenSchofield. pic.twitter.com/vjkENfT2Jk
— PUBG (@PUBG) 26 June 2019

Bagaimanapun, beliau juga berkata projek terbaru itu bukanlah sekuel kepada PUBG dan beliau juga tak mengesahkan sama ada ia ada kaitan dengan PUBG ataupun tidak.
Seperti yang kita tahu, PUBG tidak mempunyai lore ataupun jalan cerita yang konkrit dan hanya memfokuskan kepada gameplay. Mungkin menarik kalau studio baru ini boleh mencipta satu permainan yang akan membawa pemain meneroka naratif baru dalam dunia PUBG.


Kehangatan fenomena Squid Game masih lagi dirasai di setiap pelusuk negara selepas drama siri itu mendahului carta di 80 buah negara.
Semalam kami melaporkan kemungkinan terdapat ura-ura di mana sebuah permainan berasaskan drama siri survival Korea, Squid Game sedang dibangunkan, hari ini sebuah pembangun daripada Turki melancarkan Squid Game 3D.
Dilaporkan oleh GamingonPhone, Click Game Studio, mengumumkan pelancaran permainan mereka melalui laman rasmi Instagram mereka.

View this post on Instagram

A post shared by Click Game Studio (@clickgamestudio)

Permainan Squid Game 3D atau Squid Game Battle ini menampilkan cabaran seperti di dalam drama siri itu. Ia didatangkan dengan tiga permainan iaitu iaitu Red Light-Green Light, Ppopgi dan Marbles. Manakala bagi permainan Glass dan Rope Race pihak pembangun menjanjikan akan dimasukkan melalui kemaskini akan datang.

Permainan ini boleh dimuat turun secara percuma di laman TapTap dengan nama Squid Game 3D, atau di Google Play Store dengan nama Squid Game Battle.
Sumber: GamingonPhone


Muhammad “Ryzen” Alibi adalah salah seorang pemain yang berjaya meraih pingat emas sewaktu Sukan SEA Hanoi 2021 di Vietnam. Kemahiran pemain ini bermain PUBG Mobile tidak perlu disangkal lagi.
Kini, nama Ryzen menjadi topik hangat di dalam komuniti PUBG Mobile Indonesia. Pemenang pingat emas ini dikatakan bakal bermain di pasukan baru selepas bersama Bigetron Red Aliens untuk sekian lamanya.

View this post on Instagram

A post shared by ONE Esports Indonesia (@oneesportsid)

Di dalam perkongsian video EMPETALK, Ryzen berkata banyak tawaran yang datang kepadanya termasuk pasukan-pasukan yang mempunyai nama yang besar di dalam arena kompetitif e-sukan PUBG Mobile.

“Tahun lepas kontrak saya habis, pada hujung tahun itu ada EVOS Esports yang memberikan saya tawaran. Ada juga RRQ dan NFT. Namun, kerana masa yang kurang sesuai, saya membuat keputusan untuk bersama Bigetron lagi,” ujarnya.
Ryzen juga berkata ada beberapa faktor yang menyebabkan dia masih memilih Bigetron. Salah satu darinya adalah suasana kekeluargaan Bigetron RA dan juga rakan-rakannya iaitu Luxxy dan Zuxxy.
“Yang membuat saya tinggal di RA adalah kerana Luxxy dan Zuxxy. Mereka banyak berjasa sepanjang karier saya di sini. Selain itu, saya juga sudah selesa dengan pihak pengurusan.
“Walaupun nanti saya akan pindah ke pasukan lain, tidak mungkin saya akan lupakan suasana kekeluargaan di sini,” tambahnya.
Sumber: ONE Esports


Bermula dari dua minggu lepas, MyGameOn menganjurkan kejohanan MGO Lunchtime Cup pada hari Khamis setiap minggu dari 12PM sehingga 1PM. Bermula pada minggu ini, kejohanan tersebut akan menerima tajaan daripada Subway Malaysia!
Ini merupakan kerjasama pertama daripada pihak Subway Malaysia dalam industri e-sukan. Untuk memeriahkan lagi MGO Lunchtime Cup, Subway Malaysia menaikkan hadiah kemenangan maksima daripada RM500 ke RM1,000.
Untuk minggu ketiga ini, MGO Lunchtime Cup akan disertai oleh seorang pengacara yang dikenali dalam dunia e-sukan iaitu ChuChu Gaming. Beliau pernah main DOTA 2 secara profesional dan kini menjadi pengulas PUBG Mobile dan Mobile Legends: Bang Bang.

Seperti yang diterangkan sebelum ini, hadiah kemenangan tersebut bergantung kepada jumlah penonton serentak (concurrent viewers) di livestream MGO Lunchtime Cup. Jika jumlah penonton serentak mencecah ataupun melebihi 1,000, pemenang perlawanan PUBG Mobile Solos akan memenangi RM1,000.
Penonton livestream juga berpeluang memenangi hadiah melalui giveaway yang diadakan pada penghujung livestream. Sebagai penonton, anda hanya perlu melakukan perkara-perkara berikut untuk menyertai giveaway:

Like livestream MGO Lunchtime Cup
Share livestream MGO Lunchtime Cup
Meletakkan hashtag berikut dalam post share anda semasa livestream:

#LunchtimeCup
#LTC3 (nombor “3” bermaksud minggu ketiga, perlu diubah setiap minggu),
#GameOnwithSubway

Sebelum ini, setiap livestream hanya akan mempunyai dua orang penonton yang memenangi giveaway. Dengan tajaan Subway Malaysia, kini lima penonton berpeluang memenangi giveaway!
Lima penonton yang dipilih di penghujung livestream akan memenangi wang tunai RM100 dan tiga baucar Subway Malaysia daripada Foodpanda bernilai RM30 setiap satu.
Jika anda menjadi salah seorang pemenang bertuah giveaway, anda boleh menggunakan baucar-baucar tersebut untuk membeli sandwic baharu yang dikeluarkan oleh Subway Malaysia! Antaranya ialah Smoky Chicken with Hot Pepper Sauce dan Bulgogi Chicken with Mozarella Cheese yang disediakan dengan sos bulgogi korea.

Ini menunjukkan Subway Malaysia kini menjadi lebih peka terhadap industri e-sukan tanah air dan mahu membawa sesuatu yang segar kepada para peminat gaming dan e-sukan di Malaysia.
Walaupun Subway Malaysia terkenal sebagai francais makanan segera, sandwic yang disediakan oleh mereka tetap memberikan anda pilihan untuk menjadikan juadah anda lebih seimbang dan menyihatkan.
Ini menjadikan sandwic mereka juadah yang sesuai untuk sesiapa sahaja pada bila-bila masa termasuklah ketika menonton livestream e-sukan ataupun apabila berehat selepas sesi gaming yang menyeronokkan. Ramadhan akan tiba tidak lama lagi dan ia juga sesuai dijadikan juadah berbuka puasa.
Kebebasan untuk memilih dan mengubahsuai pesanan sandwich anda juga merupakan salah satu keistimewaan yang masih boleh digunapakai apabila membuat pesanan melalui perkhidmatan penghantaran seperti Foodpanda.
Untuk ketahui lebih lanjut tentang perisa-perisa dan sandwic terbaru daripada Subway Malaysia serta tawaran-tawaran istimewa, anda boleh rujuk laman Facebook Subway Malaysia.
Ikuti kami di Facebook dan Instagram.
Saksikan kami di YouTube.


Suhaz Esports kini mengumumkan kerjasama mereka dengan pasukan Ariel. Pasukan baru ini diberi nama Suhaz Ariel. Pengumuman itu dibuat dalam sebuah hantaran Instagram rasmi Suhaz Esports.

View this post on Instagram

A post shared by Suhaz Esports (@suhaz.esports)

Terdiri dari barisan pemain wanita dan jurulatih lelaki iaitu Kelvin Unting dari Sarawak. Mampukah pasukan ini menjadi salah satu pasukan yang akan menggegarkan Land of Dawn? Kita bakal saksikan.
Selamat datang diucapkan kepada pasukan Suhaz Ariel ke dalam arena kompetitif MLBB. Semoga mereka akan memperolehi kejayaan dengan pasukan baru ini.
Suhaz Ariel dianggotai oleh:

Nor Azean Faeizan (YAN)
Sarah Leong (ANGEL)
Siti Humairah (JOY)
Sharifah Nur Faizani (FAII)
Sharifah Alia Husna (ARIA)
Vanessha Natasha (BUNNY)
Jennica Fay (SERAAA)
Kelvin Unting (REXVINN)

Foto: Suhaz Esports


Pasukan Suhaz Esports (sebelum ini dikenali sebagai Ezzy Esports) mencipta kejayaan tersendiri apabila menjuarai Kejohanan Malaysia Esports Championship (MEC 2020/2021) kategori Mobile Legends: Bang Bang semalam.
Dengan kemenangan tersebut, mereka berjaya membawa pulang RM18,000 dan mendapat slot top 8 di peringkat kelayakan MPL MY musim ketujuh.
Suhaz bertembung sengit dengan Academy Esports 2-1 dalam pertarungan Grand Final semalam.
“Alhamdulillah, sebab skuad kami berjaya mendapat juara MEC dan seterusnya mendapat jemputan terus ke top8 kelayakan MPL S7. Lawan kami di Final, Academy adalah satu pasukan yang kuat. Sangat kuat. Dan saya dapat rasakan Academy akan memberi saingan yang lebih hebat semasa kelayakan MPL nanti.
“Saya harap Suhaz Esports akan berjaya ke MPL S7 kali ini dan seterusnya menjulang trofi,” kata Muhd Fadhil Hishamuddin (Padel), Pengurus Suhaz Esports.
Sementara itu, Academy naib juara dan RSG MY mendapat tempat ketiga.
Ini adalah kejohanan pertama yang memberi slot kepada pasukan MLBB mendapat kelebihan di kelayakan MPL.


Bagi menghadapi Liga Profesional Mobile Legends: Bang Bang (MPL) MY musim kelapan kelak, Suhaz Esports nampaknya tidak lagi berkolaborasi bersama EVOS Esports.
Memetik laporan Kosmo, pengurus Suhaz, Muhammad Fadhil Hishamuddin mengatakan EVOS yakin Suhaz dapat bergerak solo pada musim kali ini.
“EVOS juga mendapati kami mampu bergerak solo kerana sudah banyak pelajari perkara-perkara baharu bersama mereka sebelum ini. Mereka juga yakin dengan kemampuan kami, jadi ini adalah keputusan terbaik bagi kedua-dua pihak,” katanya.
Dalam masa yang sama, kali ini Suhaz Esports akan tetap dengan lineup pada musim ketujuh dan mereka optimis serta yakin dapat memenangi gelaran juara.
Pada musim lalu, Suhaz terkandas di peringkat separuh akhir sekali gus terpaksa melupakan hasrat mereka meraih takhta dan layak ke MSC 2021.
Bagaimanapun, pengalaman diambil di MPL musim lalu sedikit sebanyak memberi iktibar kepada mereka untuk buat yang lebih baik pada musim kali ini.


Perlawanan pembukaan di antara dua pasukan tanah air, Suhaz Esports dan pasukan SMG. Adakah Suhaz Esports mampu mengekalkan momentum mereka seperti minggu lepas selepas menewaskan Orange Esports 2-1?
Jom tengok keputusan di bawah:
PERLAWANAN PERTAMA

Di perlawanan pertama, perlawanan menjadi agak sengit apabila Ling diambil sebagai core Team SMG. Namun, pemilihan Harley oleh Box membuahkan hasil apabila berjaya menangkap hero fighter yang kuat seperti Ruby dan juga Esmeralda.
Kemenangan di Lord pada minit terakhir memberikan mereka peluang untuk push sehingga menang.

Gelaran MVP diberikan kepada Hyhy yang mempamerkan aksi Benedetta yang cukup menggerunkan, beliau bijak mengatur masa bagi memasuki perlawanan untuk memberikan damage yang tinggi kepada pasukan SMG.
PERLAWANAN KEDUA

Di perlawanan kedua, kesemua pasukan Suhaz menggunakan hero signature seperti Vale, Baxia, Chou, Benedetta dan Jawhead. D Ace yang membuka map dan berjaya menangkap core membuatkan Suhaz lebih ke depan. Ini juga kombo bersama AJ yang berjaya ulti Sasa berulang kali.
Sampai satu saat, kematian Alice memberikan peluang Suhaz mendapatkan Lord dan push hingga kemenangan.
Ahli pasukan SMG kecundang satu per satu pada minit akhir dan memberi ruang kepada Suhaz tamatkan perlawanan.

Hyhy sekali lagi memegang gelaran MVP buat perlawanan kedua ini. Seperti biasa kita lihat, kebanyakkan gelaran MVP akan dimiliki oleh hyper/jungler akan tetapi Hyhy mampu memberikan prestasi yang cemerlang dan konsisten dan membuktikan gold lane juga layah untuk mendapat MVP.


Pasukan Suhaz Esports adalah nama yang tidak asing lagi dalam arena e-sukan kompetitif Mobile Legends. Mereka adalah salah satu pasukan veteran di Liga Profesional Mobile Legends (MPL).
Mereka kini mengumumkan pengambilan bakat-bakat baru bagi mengisi kekosongan skuad kedua mereka yang dikenali sebagai Suhaz Junior.
Pengumuman ini dibuat di dalam sebuah hantaran di laman sosial Facebook rasmi mereka. Menurut Suhaz, skuad ini akan berada di bawah jagaan jurulatih, Padel sendiri.

Selain itu, pasukan ini akan dibawa masuk ke dalam pertandingan-pertandingan kecil sebelum bersedia ke pusingan kelayakan MPL musim depan.
Syarat-syarat yang diperlukan untuk menyertai pasukan ini adalah:

Mempunyai pasukan sendiri (barisan pemain yang cukup)
Pasukan tidak terikat dengan mana-mana syarikat atau penaja
18 tahun dan ke atas sahaja dibenarkan
Berdisiplin dan komited

Untuk pengetahuan anda, hanya 64 pasukan terawal sahaja yang akan dapat menyertai pertandingan pencarian bakat baru ini. 64 pasukan itu akan berlawan di antara satu sama lain dan pemenang akan menjadi skuad Suhaz Junior.
Adakah anda sudah membuat permohonan untuk sertai pertandingan ini? Jika belum, lakukan dengan cepat. Semoga berjaya!
Foto: Suhaz Esports


Siapa sangka Sausage Man yang menjadi antara battle royale dengan penuh ciri menarik atau pelik kini mempunyai pasukan e-sukan dari Malaysia.
Suhaz Esports baru-baru ini menubuhkan satu pasukan baru untuk Team Sausage Man.
Pasukan ini terdiri daripada enam lelaki dan hanya seorang wanita.
Barisan Team Sausage Man Suhaz Esports diketuai oleh Pengurus, Padel dan disertai oleh ISYED, HELKIT, OHJI, OYEN, ZIRO dan RANI.

Pasukan Sausage Man Suhaz Esports mendapat jemputan untuk membuat kemunculan pertama di Kejohanan Sausage Man Asia Tenggara bermula hari ini.
Moga maju jaya!


Banjir yang melanda Malaysia baru-baru ini amat memberi kesan kepada penduduk Lembah Klang. Ramai di antara mangsa yang kehilangan tempat kediaman dan bermalam di masjid.
Oleh kerana itu, terdapat banyak badan-badan bukan kerajaan (NGO) dan juga badan-badan kerajaan yang memberikan bantuan kepada mangsa banjir ini.

View this post on Instagram

A post shared by Suhaz Esports (@suhaz.esports)

Salah satu dari mereka adalah Suhaz Esports di mana mereka sempat memberikan bantuan di kawasan kompleks Penghulu Mukim Beranang, Hulu Langat dan juga masjid Taman Cheras Jaya, Balakong.
Bantuan bekalan yang berbentuk barangan mandian, makanan dan ubat-ubatan diagihkan kepada mangsa.
Syabas diucapkan kepada mereka kerana sudi menghulurkan bantuan kepada mereka yang memerlukan. Semoga usaha murni ini diteruskan untuk memberikan sedikit sebanyak senyuman kepada mangsa.
Foto: Suhaz Esports


Suhaz Esports berjaya menamatkan kemenangan 100% HomeBois di minggu keempat Liga Profesional MLBB (MPL) MY S9 sebentar tadi.
Mereka berjaya mendapatkan kemenangan 2-0 selepas membawa masuk pemain dari Suhaz Junior iaitu Zed.

Pada perlawanan kedua, HomeBois cuba kelainan dengan membawa masuk Diggie tapi strategi ini kurang berhasil kerana Suhaz Esports mempunyai Kaja yang boleh menarik backline HomeBois dengan mudah.
Yang paling memberi impak adalah Eavy menggunakan Esmeralda yang mengganggu backline HomeBois sementara Suhaz mendapatkan Lord.

Seperti yang kita lihat, Suhaz mencatatkan damage yang tinggi dari AJ dan juga Box. Namun, Eavy adalah damage dealer tertinggi.
Kini, HomeBois tidak lagi memegang 100% kadar kemenangan namun mereka masih punya banyak waktu untuk mengejar ranking.


Perlawanan pembukaan MPL Malaysia hari kedua minggu ketiga menyaksikan pasukan EBLZ bertemu dengan Suhaz Esports. Sebelum ini EBLZ tewas di tangan pasukan Suhaz di minggu pertama.
PERLAWANAN PERTAMA
Suhaz Esports menggunakan Ling untuk mudah bergerak melakukan rotasi untuk memberi tekanan kepada pasukan EBLZ, pasukan EBLZ bermain dengan baik pada minit awal permainan. Draft EBLZ sangat kuat pada peringkat early game tetapi mereka lebih bermain pasif mada fasa mid game.
Suhaz Esports semakin lama semakin kuat selepas Eavy, Hyhy sudah mendapat barang core mereka. Damage yang terlalu tinggi dikeluarkan oleh Ling dan Pharsa menjanjikan kemenangan buat pasukan Suhaz Esports.

PERLAWANAN KEDUA
Suhaz Esports menggunakan draft yang memberikan burst damage yang tinggi seperti Selena, Lancelot dan Hayabusa. Manakala EBLZ mengharapkan draft late game seperti Beatrix dan Esmeralda. Suhaz menggunakan kelebihan draft mereka untuk memberikan tekanan kepada pasukan EBLZ.
Suhaz Esports mengawal permainan dengan begitu baik sekali dan mereka terus mendapatkan Lord yang pertama untuk menamatkan permainan dengan abyssal arrow yang sangat tepat dari AJ. Suhaz mengambil kemenangan bersih 2-0 pada minit ke-14.

View this post on Instagram

A post shared by MyGameOn (@mygameondotmy)


Pasukan Suhaz Esports sebelum ini melepaskan kesemua pemain MPL mereka. Keputusan itu dibuat walaupun ianya menjadi berita sedih buat organisasi itu.
Namun begitu, mereka kini mengumumkan pengambilan bakat-bakat baru untuk diisi di dalam pasukan Suhaz Esports.
Pengumuman itu dibuat di dalam sebuah hantaran Instagram rasmi mereka.

View this post on Instagram

A post shared by Suhaz Esports (@suhaz.esports)

Bagi mereka yang ingin menyertai pemilihan barisan pemain Suhaz Esports. Syaratnya adalah seperti berikut.

Minima Ex 1500 mata dan ke atas
Minima 16 tahun
Mampu untuk komited di dalam fasa percubaan
Bersedia untuk ditempatkan di gaming house di Semenyih, Selangor jika terpilih

Adakah anda semua mempunyai kriteria dan pengalaman yang diperlukan bagi mengisi kekosongan barisan pemain Suhaz Esports?
Jika anda masih belum cuba, inilah masanya untuk menjadi salah seorang pemain profesional. Jangan tunggu lagi.


Suhaz Junior adalah pencabar baru di dalam arena kompetitif Mobile Legends. Mereka mula mendedahkan barisan pemain mereka sebelum ini.
Tujuan skuad ini ditubuhkan adalah untuk bersaing di dalam peringkat kelayakan MPL MY musim kesembilan.

View this post on Instagram

A post shared by Suhaz Esports (@suhaz.esports)

Kini, Suhaz Esports mengumumkan bahawa Suhaz Junior akan bertarung di Kejohanan Jemputan Gorilla Putih anjuran Team Baekdowh Esports.
Pengumuman itu dibuat di dalam Instagram rasmi Suhaz Esports. Pertandingan itu akan bermula pada 7-9 Januari ini.
Selamat maju jaya diucapkan kepada Suhaz Junior. Semoga beroleh kemenangan dan menimba lagi pengalaman untuk bersiap sedia menghadapi pusingan kelayakan MPL MY musim kesembilan.
Sumber: Suhaz Esports


Suhaz Esports nampaknya bakal memberi saingan sengit kepada Todak di perlawanan upper bracket Liga Profesional MLBB (MPL MY) musim kesembilan esok.
Dalam satu video temubual kami bersama Pengurus Pasukan, Muhamad Fadhil Hishamuddin (Padel) menzahirkan rasa tidak puas hati kalah di lower bracket MPL MY S7 sebelum ini.

@mygameondotmy @todak.gaming kena jaga-jaga dengan dendam @suhaz.esports ! #fypシ #mobilegend #mlbb #mplmy #mpl ♬ 봄여름가을겨울 (Still Life) – BIGBANG

Katanya, kekalahan itu menyebabkan Suhaz tidak berjaya merampas slot ke MSC yang dimenangi Todak ketika itu.
“‘Dendam’ itu kami bawa sampai ke hari ini dan kami mahu kalahkan mereka esok,” katanya.
MPL MY S9 kini masuk ke babak playoffs di mana Todak dan Suhaz sudah pun layak ke upper bracket final selepas masing-masing menewaskan Team SMG, 2-0 dan RED Esports, 2-1.
Sebanyak AS$100,000 (RM431,000) dipertandingkan antara lapan pasukan.
Pemenang dan naib juara akan layak ke Piala Asia Tenggara (MSC) 2022 pada Jun ini.
Foto: MOONTON Games


E-sukan nampaknya sudah diluluskan untuk dipertandingkan sebagai acara berpingat di Sukan Asia 2022 yang akan berlangsung di Hangzhou, China pada 10 September hingga 25 September 2022.
Menurut laporan Esports Observer, satu Perhimpunan Agung oleh Majlis Olimpik Asia (OCA) diadakan di Muscat, Oman bagi mencapai persetujuan tersebut. Bukan hanya e-sukan, break dancing juga dipertandingkan dalam sukan tarian.
Bagaimanapun, tiada maklumat tentang jenis e-sukan akan dipertandingkan.
Terdahulu, Sukan Asia 2018 di Jakarta, Indonesia mempertandingkan enam e-sukan sebagai acara persembahan iaitu League of Legends, Pro Evolution Soccer 2018, Starcraft II, Hearthstone, Clash Royale dan Arena of Valor.
Difahamkan, permainan dipilih ada kaitan dengan lokaliti dan rantau yang terlibat dalam Sukan Asia tersebut. Ini bermakna permainan itu harus dilancarkan atau mempunyai server di negara bertanding.
Sumber rujukan: Esports Observer


E-sukan kini dimasukkan untuk acara pilot di acara Sukan Komanwel 2022 dan diiktiraf Persekutuan Sukan Komanwel.
Namun, jenama, pingat dan organisasi bagi kategori ini akan berasingan dari acara utama (sukan).
E-sukan Sukan Komanwel ini akan dijaga oleh Persekutuan E-sukan Sedunia (Global Esports Federation).
Permainan pertama akan di adakan di Birmingham, United Kingdom dan mereka berharap sukan ini akan menjadi acara utama.
“Saya dengan sukacita memaklumkan Commonwealth Esports Championship pertama di Birmingham musim panas ini,” ujar Dame Louise Martin, Presiden Persekutuan Sukan Komanwel.
Setakat ini masih belum ada apa-apa pengumuman mengenai e-sukan apa yang bakal ada tetapi boleh dikatakan Dota 2, CS:GO, dan League of Legends ada kemungkinan besar dipertandingkan.
Sudah pasti e-sukan di komanwel akan mendapat desas-desus negatif dari sesetengah pihak tetapi, melihat e-sukan diiktiraf di persada dunia adalah satu cara untuk menjadikan e-sukan sebagai salah satu acara utama.
Sumber rujukan: BBC UK


Dalam satu sidang media di Menara KBS sebentar tadi, Persatuan Sukan Elektronik Malaysia (ESM) telah pun sebulat suara memilih jurulatih bagi program latihan (bootcamp) yang akan membantu persediaan dan memilih atlet e-sukan ke Sukan SEA 2019 di Filipina, November ini.
Mengikut senarai nama akhir ini, rata-ratanya adalah individu yang sudah pun dikenali dalam industri e-sukan.
Mereka adalah:

Ketua Jurulatih: Ahmad Syazwan Anuar (ADTR)
DOTA2: Yap Chee Loong (Kenchi)
AOV: Goh Wee Thean (Nimora)
Mobile Legends: Bang Bang: Mohd Amirul Aiman (Laphel)
Tekken 7: Ahmad Tarmizi Mohammad Fozi
Sementara itu, untuk dua lagi e-sukan, Hearthstone dan Starcraft 2 masih belum diumumkan.
Persediaan bagi program latihan untuk Sukan Asia Tenggara (Sukan SEA) akan dimulakan pada 1 September ini. Program ini disusuli dengan pemilihan akhir atlet e-sukan yang disenarai pendek dari lebih 50 pemain kepada 21 pemain sahaja.
Pemilihan ini akan diadakan bermula 1 Ogos hingga 15 Ogos untuk menyenarai pendek atlet yang akan mewakili negara nanti.
Mereka akan diberi merit oleh jurulatih mengikut prestasi, keserasian dan pelbagai lagi penilaian dibuat berdasarkan pelbagai aspek.
Artikel berkaitan: Bootcamp bermula pada September
Nantikan berita lanjut menyusul..
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Atlet negara, Yew Weng Kean (kiri dalam gambar) berjaya raih emas pertama buat Malaysia selepas menewaskan pemain Thailand, Popan Werit dengan markah keseluruhan 3-1 dalam kategori Hearthstone di temasya dwi-tahunan Sukan SEA 2019 yang pertama kali mempertandingkan pingat buat e-sukan.
Ini adalah emas pertama memandangkan skuad Mobile Legends yang bermain semalam meraih Gangsa selepas tewas di pusingan akhir kumpulan kalah menentang Filipina dengan skor 0-2.
Saksikan perlawanan seterusnya bagi emas untuk Arena of Valor dan Dota 2 di Youtube Razer: https://www.youtube.com/watch?v=ZAUwnPgbUas
Perlawanan pada jam 1 petang dan 4 petang.
(Foto: M8HEXA)


Bagi menghadapi Sukan SEA 2019 pada November nanti, Filipina, negara yang juga tuan rumah temasya dwi-tahunan berkenaan akan mencari star player (pemain yang pernah menyertai kejohanan antarabangsa dan mempunyai pengalaman luas dalam e-sukan) untuk disenarai pendek menjadi all star team nanti.
Difahamkan, Filipina membentuk pasukan ini di bawah nama Sibol, iaitu pasukan kebangsaan mewakili negara ini. Atlet-atlet berpengalaman ini dipanggil untuk menyertai training pool yang mana mereka akan disenarai pendek untuk layak menyertai Sibol.
Roster terakhir Sibol ini akan mempunyai tujuh pemain untuk setiap permainan berasaskan pasukan (Dota2, Mobile Legends, Arena of Valor) manakala dua pemain untuk permainan individual iaitu Tekken 7, Hearthstone dan Starcraft II).
Menerusi laporan ggnetwork.tv, Filipina mempunyai star player yang cukup dikenali seperti di bawah:
Dota 2 – Senarai panjang Sibol

Carlo “Kuku” Palad
Timothy John “Tims” Randrup
Kim “Gabbi” Santos
Armel “Armel” Tabios
Nico “Eyyou” Barcelon
Djardel “DJ” Mampusti
Marc Polo Luis “Raven” Fausto
Abed Azel “Abed” Yusop
Michael “ninjaboogie” Ross Jr.
Ryan Jay “Bimbo” Qui

Nama-nama di atas ini adalah mereka yang sekarang berada dalam skuad yang layak ke The International 2019: Fnatic, Mineski, TNC Predator dan lain-lain skuad popular. Sementara itu, wakil Malaysia yang akan ke bootcamp setakat ini adalah:
Team Unicorn – Putrajaya

Lee ‘Jolly’ Chien Jie
Chua ‘KaNG’ Soon Khong
Tan ‘TrazaM’ Khai Soon
Yeong ‘Mercury’ Shi Jie
Cheong ‘czy’ Zhi Ying

Felix + 4 – Johor

Chong ‘FelixCiaoBa’ Wei Lun
Ng ‘YamateH’ Wei Poong
Khoo ‘Ohaiyo’ Chong Xin
Goh ‘MozN’ Choo Jian
Kok ‘ddz’ Yi Liong

MLBB Malaysia pula masih belum umum nama akhir dan Nureddy Nursal (pengurus Bosskurr Gaming) akan umum dalam masa terdekat. Di bawah adalah senarai untuk atlet Filipina:
Mobile Legends: Bang Bang – Senarai panjang Sibol

Carlito “Ribo” Ribo
Erwin “Yakou” Magno
Jeniel “Haze” Bata-Anon
Marc Danielle “Dee” San Luis
Yuji “Yuji” Aizawa
Angelo Kyle “Pheww” Arcangel
Renz Carlo “Pein” Reyes
Lester “Tets” Santos
Ralph Mico “Coco” Sampang
Mark “Dysania” Cruz
Ephraim Jueinno “Ejhay” Sambrano
Gerardo “Eson” Mark Jayson
Jeff Franklin “Jeffqt4ever” Anaya
Allan Sancio “Lusty” Castromayor
Jason Rafael “Jay” Torculas
Ashleymarco “Killuash” Cruz
Kyle “Ryo” Berceño

Bagi MLBB pula, atlet-atlet ini pernah menyertai MSC, MPL dan lain-lain kejohanan berprestij Moonton.
Namun, Filipina tidak pula menidakkan peluang pemain lain yang ingin mencuba. Individu yang berhasrat menyertai Sibol perlu melalui pusingan kelayakan dengan syarat berusia 13 tahun ke atas.
Pemilihan untuk senarai pendek ini dijangka bermula pada Ogos dan pemain akan dimeritkan mengikut kemahiran mereka dalam sesuatu e-sukan dan juga keserasian bersama pemain selain beberapa aspek lagi akan dinilai.
Seperti Malaysia juga, pasukan Sibol akan mempunyai jurulatih dan pengurus bagi setiap permainan.
Temasya Sukan SEA 2019 akan bermula pada November ini dan berakhir pada Disember di Filipina.
Bagi kategori e-sukan, ia akan dipertandingkan bersama sukan bola keranjang 3×3 di Pusat Filoil Flying V, Manila, Filipina.
Peringkat kumpulan (group stage) akan bermula pada 5 Disember dan Grand Final pada 9 dan 10 Disember.
Sumber: ggnetwork.tv
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Pada hari pertama temasya Sukan SEA 2019 yang mempertandingkan e-sukan sebagai acara berpingat, skuad Harimau Malaya tidak kurang hebatnya apabila berjaya membedil pasukan-pasukan negara lain dalam peringkat kumpulan.
Bagi Mobile Legends: Bang Bang, Starcraft II dan Hearhtstone yang dipertandingkan pada semalam, skuad Harimau Malaya mencatatkan rekod tersendiri.

Mobile Legends: Bang Bang

Pasukan MLBB berjaya memperoleh keseluruhan 8 mata sekali gus mendominasi kumpulan A, meninggalkan Vietnam dan Singapura, masing-masing mengumpul 6 mata. Kemboja pula gagal mengumpulkan sebarang mata tapi Myanmar mengikuti rapat dengan 5 mata.
Pencapaian ini seterusnya melayakkan mereka ke pusingan kumpulan menang (upper bracket) menentang Indonesia yang mengumpulkan 7 mata di kumpulan B. Tentunya korang tak ingin terlepas perlawanan sengit ini pada jam 5 petang nanti yang mana livestream boleh disaksikan di Facebook Mobile Legends: Bang Bang.

Hearthstone

Yew Weng kyan (Wkyew) (paling depan) akan berlawan di pusingan upper bracket selepas ini untuk merebut peluang mendapatkan pingat emas pada Isnin nanti.
Hee Zi Song (kanan) yang pernah mewakili Malaysia di Kejohanan Sukan Elektronik Dunia (WESG) pula tidak berjaya untuk mara kerana tewas semalam.

Starcraft II

Pemain Starcraft II tanah air, Yap Kien Khun (kanan) atau Ranger berjaya mara ke kumpulan kalah (lower bracket) dengan rekod empat menang dan satu kalah. Bagi Jonathan Wong Choon Hoong, dia tidak berjaya lolos ke pusingan penentu kerana kalah empat pusingan dan hanya satu menang. Bagaimanapun, tahniah diucapkan!
Saksikan aksi seterusnya hari ini di Twitch: Razer atau Youtube: Razer

9:30 – Hearthstone Upper Bracket First Round
11:15 – Hearthstone Upper Bracket First Round
13:15 – Starcraft II Upper Bracket Finals
15:00 – Starcraft II Lower Bracket Finals
17:00 – Mobile Legends: Bang Bang Upper Bracket Finals
19:00 – Mobile Legends: Bang Bang Lower Bracket Semis

(Foto: Esports Malaysia)


Setiausaha Persatuan Sukan Elektronik Malaysia (ESM), Hisham Darus menyasarkan untuk meraih dua pingat emas bagi kategori e-sukan yang akan dipertandingkan di Sukan SEA 2019 di Filipina, November ini.
“Kita meletakkan sasaran agak tinggi untuk kedua permainan ini kerana ada pemain-pemain berpotensi besar.
“Ini bukan misi peribadi tapi untuk mengharumkan nama negara. Jadi kita perlu yakin mereka (wakil Malaysia) dapat menyumbangkan pingat emas,” katanya kepada pemberita di sesi taklimat mengenai bootcamp Sukan SEA 2019 di The Pantheon, Subang Jaya, Selangor.
Hisham berkata, beliau menaruh keyakinan terhadap pemain hebat Hearthstone seperti Hee Zi Song (Lalasong) yang pernah mewakili Malaysia untuk kejohanan ternama (WESG) namun pada masa yang sama tidak menidakkan peluang pemain yang lain.
Saringan akhir untuk senarai atlet yang akan ke Sukan SEA 2019 akan bermula pada 1 Ogos hingga 15 Ogos ini menyaksikan seramai lebih 50 atlet akan disenarai pendek kepada 21 atlet saja.
Jurulatih akan memberikan merit dan menilai atlet e-sukan mana yang layak untuk menyertai temasya dwi-tahunan itu berdasarkan prestasi dan lain-lain kriteria yang diambil kira.
Temasya itu akan bermula pada November ini dan berakhir pada Disember di Filipina.
Bagi kategori e-sukan, ia akan dipertandingkan bersama sukan bola keranjang 3×3 di Fil Oil Arena, Manila, Filipina. Sebanyak 6 permainan dipertandingkan iaitu Arena of Valor (AOV), Mobile Legends, Hearthstone, Dota 2, Tekken 7 dan Starcraft II.
Peringkat kumpulan (group stage) akan bermula pada 5 Disember dan Grand Final pada 9 dan 10 Disember.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Semestinya satu laluan sukar bakal ditempuh atlet-atlet negara yang bertanding dalam kategori e-sukan Mobile Legends: Bang Bang di temasya Sukan SEA 2019 apabila terpaksa berdepan skuad Garuda diwakili oleh pemain-pemain yang pernah memenangi kejohanan dunia M1.

Semalam, skuad negara pulun peringkat kumpulan A dengan dominasi sebanyak 8 mata, meninggalkan Vietnam dan Singapura di belakang dengan 6 mata. Kemboja pula gagal meraih walau satu kemenangan selepas tewas kesemua perlawanan.
Skuad Harimau Malaya diwakili oleh Ahmad Ali Huzaifi Abdullah, Abdul Wandi Abdul Kadir, Izme Haqeem Hamsjid, Muhammad Hazeem Onn, Jamil Nurolla dan Mohd Faris Zakaria.

Di kumpulan B, Indonesia cemerlang dengan 7 mata, diikuti Filipina dengan 5 mata. Begitu juga dengan Laos, gagal meraih sebarang mata sama seperti Kemboja.
Semestinya satu perlawanan sengit akan berlangsung pada jam 5 petang nanti kerana Indonesia mengumpulkan ramai star player dari Evos Legends (juara M1).
Jangan lupa berikan sokongan kepada atlet negara bertanding bagi e-sukan lain iaitu Hearthstone dan Starcraft II hari ini.
Jadual penuh:

9:30 – Hearthstone Upper Bracket First Round
11:15 – Hearthstone Upper Bracket First Round
13:15 – Starcraft II Upper Bracket Finals
15:00 – Starcraft II Lower Bracket Finals
17:00 – Mobile Legends: Bang Bang Upper Bracket Finals
19:00 – Mobile Legends: Bang Bang Lower Bracket Semis

Saksikan penstriman langsung di Twitch: Razer atau Youtube: Razer
(Foto: Mobile Legends: Bang Bang)


Pasukan Harimau Malaya berjaya meraih satu mata dalam perlawanan pembukaan Mobile Legends: Bang Bang di temasya Sukan Asia Tenggara (SEA Games 2019) di Manila, Filipina sebentar tadi.
Dalam perlawanan kumpulan A, mereka memenangi perlawanan pertama tapi tewas sengit pada perlawanan kedua di mana jangka masa perlawanan melebihi 20 minit.
Mereka diwakili oleh Ahmad Ali Huzaifi Abdullah, Abdul Wandi Abdul Kadir, Izme Haqeem Hamsjid, Muhammad Hazeem Onn, Jamil Nurolla dan Mohd Faris Zakaria.
Pasukan negara akan terus berentap dengan tiga lagi negara, Kemboja, Singapura dan Myanmar di kumpulan A. Myanmar mempunyai Liga Profesional (MPL) sendiri jadi mereka pasti akan tunjukkan kekuatan tersendiri nanti.
Perlawanan-perlawanan ini bagaimanapun tidak akan ditayangkan secara langsung di Twitch bagi memberi laluan kepada e-sukan lain.
Korang boleh lihat jadual penuh Sukan SEA 2019 di laman rasmi Razer untuk game yang akan ditayangkan.
Nak tengok stream? Korang boleh ke laman rasmi Twitch Razer untuk perlawanan penuh e-sukan lain yang sudah dijadualkan ataupun ke Facebook Mobile Legends: Bang Bang untuk perlawanan-perlawanan lain.
(Foto: Facebook MLBB)


Selepas tewas dengan pasukan tuan rumah, Filipina, 0-2, akhirnya skuad Harimau Malaya terpaksa akur dengan Ganga bagi kategori Mobile Legends: Bang Bang di temasya dwi-tahunan Sukan SEA 2019 yang pertama kalinya mempertandingkan e-sukan.
Skuad Malaysia diwakili oleh Ahmad Ali Huzaifi Abdullah, Abdul Wandi Abdul Kadir, Izme Haqeem Hamsjid, Muhammad Hazeem Onn, Jamil Nurolla dan Mohd Faris Zakaria.
Mereka tewas di peringkat final kumpulan kalah (lower bracket) sebentar tadi.
Tuan rumah, Filipina mara ke penentuan pingat emas menentang gergasi Indonesia pula selepas ini.
(Foto: Mobile Legends: Bang Bang)


Pemain Hearthstone negara, Yew Weng Kean (Wkyew90) (kiri) hanya tinggal selangkah lagi bagi menghadiahkan emas pertama buat Malaysia dalam kategori e-sukan di temasya dwi-tahunan Sukan SEA 2019 yang berlangsung di Manila, Filipina sejak semalam.
Wyyew90 menentang Singapura hari ini tapi tewas 2-3, seterusnya menjunamkannya ke kumpulan kalah (lower bracket). Tapi perjuangannya tidak terhenti apabila menang 3-0 ke atas Thailand dan mara ke separuh akhir kumpulan kalah.
Dua kemenangan seterusnya ke atas Vietnam (3-2) dan Singapura (3-1) seterusnya melayakkan Malaysia berpeluang merebut emas di pusingan pingat emas pada Ahad nanti.
Selain Hearthstone, Mobile Legends yang berlangsung hari ini menyaksikan Malaysia terjunam ke final kumpulan kalah selepas tewas berdepan gergasi Indonesia hasil gabungan pemain-pemain juara dunia, EVOS Legends 0-2.
Sukan SEA 2019 mempertandingkan enam kategori e-sukan iaitu Mobile Legends: Bang Bang, Arena of Valor, Tekken 7, Hearthstone, Starcraft II dan Dota 2.
LivestreamYoutube Razer boleh disaksikan di dan juga Twitch.
(Foto: M8HEXA)


Atlet negara yang juga pemenang pingat emas pertama buat Malaysia bagi kategori e-sukan di temasya dwi-tahunan Sukan SEA 2019, Dr. Yew Weng Kean adalah pensyarah kejuruteraan dan Professor Madya di Heriot-Watt University.

Dr. Yew Weng Kean adalah Professor Madya di Heriot-Watt University. Beliau juga dikenali sebagai “Wkyew” adalah pemain esports Malaysia pertama yang berjaya merangkul Emas dalam sejarah Sukan SEA negara. 🥇 pic.twitter.com/d9zhYWzGNH
— Syed Saddiq (@SyedSaddiq) December 9, 2019

Beliau yang juga dikenali sebagai Wykew menundukkan Thailand pada pusingan penentuan pingat emas sebentar tadi dengan skor 3-1. Satu kemenangan cantik.
Weng Kean juga sudah berkahwin dan mempunyai anak. Ibu bapanya juga hadir pada pusingan terakhir Hearthstone dan memberi sokongan hingga ke majlis penyampaian pingat emas.
Ini menunjukkan e-sukan Hearthstone mengumpulkan atlet-atlet negara yang bukan saja handal dalam e-sukan tapi juga mempunyai kelayakan akademik yang bagus. Pokok pangkalnya, seimbangkan kedua-duanya!
Hearthstone adalah permainan kad keluaran Blizzard yang menampilkan pelbagai karakter dari dunia permainan itu. Pemain mencipta dek sendiri dengan kad yang dibezakan mengikut jumlah kristal. Terdapat kad berlawan (minions), kad serangan dan bantuan.
Permainan ini amat menguji minda, malah komuniti e-sukan juga ada mengaitkan teknik permainan ini memerlukan fokus yang tinggi sama seperti permainan catur.


Pasukan Thailand berjaya raih emas pertama dalam Arena of Valor di temasya dwi-tahunan Sukan SEA 2019 yang berlangsung di Filoil Arena, Manila, Filipina sebentar tadi.
Thailand berjaya mendapatkan kemenangan bersih 3-0 ke atas skuad Garuda di pusingan penentuan pingat emas.
Ini adalah kali pertama Sukan SEA mempertandingkan pingat bagi acara e-sukan yang dibahagikan kepada enam permainan iaitu Mobile Legends: Bang Bang, Hearthstone, Dota 2, Tekken 7, Arena of Valor dan Starcraft II.
Pasukan Malaysia sudah pun tewas pada pusingan separuh akhir kumpulan kalah (lower bracket) semalam bertembung Vietnam.
(Foto: WPF)


Nampaknya Sukan Asia Tenggara 2021 kali ini sekali lagi akan mempertandingkan e-sukan sebagai acara berpingat.
Mobile Legends: Bang Bang adalah permainan sedia ada tapi ada penambahan permainan video lain seperti League of Legends dan Cross Fire. Ini adalah senarai penuh judul e-sukan akan dipertandingkan:

Arena of Valor (Mobile)
PUBG Mobile – Individu (Mobile)
PUBG Mobile – Berpasukan (Mobile)
Free Fire (Mobile)
League of Legends (PC)
League of Legends: Wild Rift – Lelaki (Mobile)
League of Legends: Wild Rift – Wanita (Mobile)
FIFA Online 4 (PC)
Cross Fire (PC)
Mobile Legends: Bang Bang (Mobile)

Temasya sukan yang akan diadakan di Hanoi, Vietnam pada 21 November hingga 2 Disember ini akan menyaksikan penyertaan dari Brunei, Kemboja, Indonesia, Laos, Malaysia, Myanmar, Filipina, Singapura, Thailand, Timor-Leste dan Vietnam sebagai tuan rumah.
Ia akan bertempat di Rach Chief Sports Complex dan sebanyak 40 sukan akan dipertandingkan.
Foto: MESF
Sumber rujukan: Esports.Inquirer


Melihat perkembangan Covid-19 seluruh dunia, Majlis Olimpik Malaysia mengumumkan Persekutuan Sukan Asia akan menunda Sukan SEA ke-31 yang seharusnya berlangsung pada 21 November – 2 December ini ke tahun hadapan.
Tarikh yang baru akan diumumkan kemudian. Sukan SEA yang akan berlangsung di Hanoi, Vietnam itu dinantikan oleh para gamers terkemuka tanah air kerana e-sukan akan tetap dipertandingkan sebagai acara berpingat.
Ia termasuklah permainan PC League of Legends, Fifa Online 4 dan juga Crossfire. Selain itu, permainan peranti mudah alih juga mengambil bahagian seperti League of Legends: Wild Rift bagi pasukan lelaki dan wanita, Arena of Valor, PUBG Mobile, Garena Free Fire dan juga Mobile Legends: Bang Bang.
Pingat emas, perak dan gangsa akan dipertandingkan, juara akan membawa pulang pingat emas untuk mengharumkan nama negara. Walau bagaimanapun, langkah yang diambil oleh SEA Games Federation ini dilihat munasabah memandangkan wabak Covid-19 semakin mengganas dengan varian baru dan mereka sangat mementingkan keselamatan peserta yang menyertai pertandingan.


Malaysia menyasarkan satu pingat emas di Sukan SEA Hanoi, 2021 di Vietnam pada 12 hingga 23 Mei ini.
Menurut laporan BERNAMA, perkara itu diungkapkan oleh pengurus pasukan negara, Kelvin Pang Ching Kuen yang menyasarkan e-sukan PUBG Mobile. Difahamkan, permainan itu dibahagikan kepada dua kategori iaitu acara berkumpulan (4 orang) dan solo.
Katanya, dua pasukan terbaik PUBGM akan bertanding bagi mencapai sasaran itu.
Kelvin juga berkata dua pasukan Free Fire akan dihantar manakala MLBB, AOV dan League of Legends masing-masing akan ada satu pasukan.
Tambah Kelvin, bilangan pemain akan ditambahkan ke 52 orang bagi memberi ruang kepada pemain simpanan untuk didaftarkan.
Terdahulu, nama-nama pemenang bagi kelayakan Sukan SEA sudah pun diumumkan antaranya:

Todak bagi Mobile Legends
SEM9 bagi Wild Rift (Lelaki) dan League of Legends PC
ADT Esports (Arena of Valor)

Sementara itu, Free Fire sedang melangsungkan pusingan kelayakannya sejak semalam.
Setakat ini, Metrix mencatatkan 100 mata pada hari pertama pusingan.
Dalam Sukan SEA sebelum ini di Filipina, kontinjen negara berjaya membawa pulang emas bagi kategori Hearthstone dan gangsa bagi MLBB.
Foto dan sumber rujukan: BERNAMA


Sebelum ini, Esports Malaysia (ESM) menjalankan pusingan kelayakan untuk Dota 2, Arena of Valor, Mobile Legends, Tekken 7 dan Starcraft 2 untuk Sukan SEA 2019 yang pertama kali akan mempertandingkan e-sukan sebagai acara berpingat. Acara itu sudah pun berakhir tak lama dulu.
Pada asalnya, Sukan SEA menyertakan 6 permainan tapi judul yang terakhir ini masih belum dirasmikan kerana Filipina selaku penganjur belum membuat keputusan. Namun, dalam laporan dikeluarkan BERNAMA hari ini, nampaknya Jawatankuasa Olimpik Filipina (POC) sudah pun membuat keputusan untuk menggantikan NBA 2k19 (judul asal yang diusulkan) dengan Hearthstone.
Selain daripada e-sukan, surat yang diutuskan POC kepada Majlis Olimpik Malaysia (OCM) mengatakan beberapa sukan tradisional juga turut mengalami beberapa perubahan dan digantikan dengan acara lain.
Buat masa ini, masih belum pasti bagaimana pusingan kelayakan akan dijalankan untuk Hearthstone dalam masa begitu singkat ini. Kita perlu tunggu pengumuman rasmi daripada ESM mengenai perkara ini.
Untuk kategori Heartstone, terdapat sebilangan pemain Malaysia yang berbakat dan boleh berpeluang memenangi emas antaranya Zi Song ataupun dikenali sebagai Lalasong yang juga wakil Malaysia untuk WESG 2019 diadakan sebelum ini.
Sukan SEA 2019 akan diadakan di Filipina pada 30 November hingga 10 Disember ini.


Ketua pasukan atau In-Game Leader pasukan Free Fire Expand, Putera Iskandar Zulkarnain (2Fast) akui memikul tugas yang berat dipikul sepanjang enam bulan bersama.
“Kebanyakan ahli pasukan sudah main bersama sudah tiga musim, tetapi mahu mengarahkan mereka agak sukar,” ujarnya.
Tambahan lagi, kehadiran pengurus pasukan iaitu ibunya tampak memberi impak positif kerana mampu menjadi perantara disetiap perbincangan pasukan.
“Kami buktikan tiada yang mustahil, kami berjaya meraih hasil yang positif iaitu juara MCPS Majors peringkat dan naib johan (MCPS Majors) musim keempat,” komen 2Fast ketika dihubungi MyGameOn.
Di samping itu, dia berpendapat pasukan yang akan dihadapi pada Siri Dunia Play-Ins agak ‘keras’ seperti LGDS (Taiwan), RRQ Kazu (Indonesia) dan EVOS Phoenix (Thailand) kerana penuh dengan pengalaman.
“Saya berharap dapat berikan saingan terbaik dan mampu layak Grand Final FFWS,” hasratnya.


Sebelum ini kami melaporkan yang SUKMA 2018 akan menonjolkan 6 permainan e-sukan.
Ini adalah pendekatan dan inisatif daripada Pengerusi Jawatankuasa Pembangunan Belia dan Sukan Negeri Perak, Yang Berhormat Howard Lee Chuan How dengan kerjasama Pusat Aspirasi Anak Perak (PASAK), Sekretariat SUKMA, Majlis Sukan Negeri Perak dan beberapa pihak yang berkaitan.
Selain itu, atlit Esports yang pernah bertanding di peringkat antarabangsa juga akan hadir memeriahkan acara SUKMA 2018 ini. Ini adalah senarai penuh atlit Esports yang akan menyertai MVP Challenge bersama pengunjung yang hadir kelak:
FIFA 18

Mobile Legends

Pro Evolution Soccer (PES)

Jadi, korang apa tunggu lagi? Jom lah ramai-ramai pakat datang ke Stadium Indera Mulia, Ipoh, Perak pada 21 September ini!
Kalau sebelum ini korang dah cuba untuk masuk tournament tapi tak berpeluang cabar pemain ini dalam bracket match, ini adalah masanya untuk test skill berdepan diorang!


Mobile Legends, Pro Evolution Soccer (PES) dan FIFA 18 akan dipamerkan melalui Esports Experience sempena SUKMA 2018 di Perak pada 21 hingga 22 September ini di Stadium Indera Mulia, Ipoh, Perak.
YB Howard Lee. Sumber: Yahoo Sport UK
Ini adalah pendekatan dan inisatif daripada Pengerusi Jawatankuasa Pembangunan Belia dan Sukan Negeri Perak, Yang Berhormat Howard Lee Chuan How dengan kerjasama Pusat Aspirasi Anak Perak (PASAK), Sekretariat SUKMA, Majlis Sukan Negeri Perak dan beberapa pihak yang berkaitan.
Selain itu, atlit Esports yang pernah bertanding di peringkat antarabangsa juga akan hadir memeriahkan acara SUKMA 2018 ini. Setakat ini atlit e-sukan yang mendapat jemputan ke acara ini adalah:

Honor MyA bagi kategori Mobile Legends,
FrostFire Shige dan Gamesbond AmTuah bagi kategori FIFA 18
Mohamad NorHaikal Mohamad Noh dan Muhamad Khairul Abdul Aziz bagi kategori Pro Evolution Soccer (PES).

Khairul dan Haikal baru-baru ini berjaya mendapat tempat keempat di Sukan Asia 2018 bagi kategori PES 2018. Esports Experience ini bakal dihadiri oleh Menteri Belia dan Sukan, YB Syed Saddiq Syed Abdul Rahman.
Peminat dijangka dapat menyaksikan pemain e-sukan kegemaran mereka bertanding dalam showmatch dan mungkin dapat bertanding dan test skill sekali bersama-sama atlit ini.
Langkah pertama untuk mempromosikan sukan elektronik ini sebagai sukan yang sihat kepada belia dan mampu menggerakkan lagi industri ini ke tahap yang seterusnya.
Bagi penulis, ini adalah pendekatan yang baik daripada kerajaan negeri dengan mengambil serius untuk mengangkat e-sukan ke tahap lebih tinggi dengan memperkenalkannya di acara sukan yang berprestij ini.
Selain pengumuman Esports Experience ini, Howard turut mengatakan pihaknya akan menubuhkan badan pemikir dan pemantau iaitu Majlis Sukan Elektronik Negeri Perak dan bekerjasama dengan semua pihak untuk memastikan kelestarian pembangunan Esports di negeri itu.


Semalam, kami melaporkan tiga e-sukan yang akan dipamerkan di Esports Experience sempena SUKMA 2018 yang akan berlangsung di Stadium Indera Mulia, Ipoh, Perak.
YB Howard Lee bersama pemain industri dan media di Battle Arena, Petaling Jaya, Selangor
Pada mulanya Dota 2 ada dalam perancangan untuk dipamerkan dalam acara itu namun pelannya ditarik balik atas beberapa sebab. Pengerusi Jawatankuasa PPBS Negeri Perak, YB Howard Lee Chuan How berkata, kebanyakan pemain profesional Dota 2 sedang sibuk dengan kejohanan luar dan tak mempunyai masa terluang untuk kembali ke Malaysia.
“Dota 2 tidak akan ada. Ia akan diganti dengan Pro Evolution Soccer kerana pemain-pemain yang telah kami jemput (pakar dan terkenal dalam Dota 2), semuanya sibuk kerana sedang menyertai kejohanan luar di Eropah, China yang mempunyai prize pool sangat menarik,” katanya dalam satu sidang media di Battle Arena, Petaling Jaya, Selangor, semalam.
Dalam satu tembual penulis bersama pemain Malaysia, xNova yang kini bermain di bawah skuad PSG.LGD Dota 2 pula, beliau mengatakan tarikh 21 September hingga 22 September adalah tarikh kejohanan berlangsung, bermakna musim baru Dota Pro Circuit sudah pun bermula.
Ditambah lagi dengan tarikh akhir pendaftaran roster bagi musim baru DPC yang akan tamat pada 15 September ini, adalah logik kalau pemain Dota 2 negara yang berada di luar Malaysia sedang bertungkus lumus untuk mempersiapkan diri mereka menghadapi Minor/Major seterusnya.
Sementara itu, tiga e-sukan yang sudah pun sah akan dipamerkan dalam SUKMA 2018 ialah Mobile Legends, FIFA 18 dan Pro Evolution Soccer.
Usaha mempamerkan e-sukan di SUKMA 2018 ini antara usaha kerajaan Negeri Perak dalam memperkasakan lagi industri berkaitan dan memberikan pendedahan kepada golongan bukan gamers untuk memahami lebih mendalam mengenai e-sukan.


Dalam langkah yang berpotensi untuk mengubah landskap profesional Dota 2 Eropah, SumaiL dan Saksa meninggalkan pasukan OG Dota 2.
Pasukan itu mengumumkan berita ini blog rasminya dengan menyatakan bahawa kedua-dua Syed ‘SumaiL’ Sumail Hassan dan Martin ‘Saksa’ Sazdov menyatakan hasrat mereka untuk mengejar peluang baharu selepas The International 10 (TI10) berakhir.
OG adalah juara bertahan di TI10, tetapi pasukan itu menduduki tempat ke-7-8 selepas tewas kepada juara underdog, Team Spirit.

𝗧𝗵𝗮𝗻𝗸 𝘆𝗼𝘂 𝗦𝘂𝗺𝗮𝗶𝗹 𝗮𝗻𝗱 𝗦𝗮𝗸𝘀𝗮.
 Following TI11, both players expressed their wishes to look for opportunities outside of OG.
 We’ll always cherish the time we spend together, and we wish you the best in the future.
 Thank you for everything friends.#DreamOG pic.twitter.com/KHteYmDUON
— OG (@OGesports) November 8, 2021

Barisan Dota 2 OG kini mempunyai baki tiga ahli utama yang juga sebahagian daripada pasukan pemenang TI8 dan TI9.

TBD
Topias Miikka ‘Topson’ Taavitsainen
Sébastien ‘Ceb’ Debs (sudah mengesahkan persaraannya)
TBD
Johan ‘N0tail’ Sundstein

Selepas hampir dua tahun berkhidmat, Saksa meninggalkan pasukan. Pada awalnya, beliau tidak mempunyai prestasi terbaik bersama pasukan kerana perubahan barisan pemain dan tahap prestasi menurun, tetapi pasukan itu berjaya memperoleh kedudukan penting di TI10 pada akhirnya melalui kelayakan serantau.
Pada mulanya menyertai OG pada Januari lalu dengan Saksa, SumaiL meninggalkan pasukan selepas enam bulan kemudian tetapi menyertai semula sebelum kelayakan serantau bermula. Pasukan itu kelihatan mengagumkan semasa peringkat kumpulan, tetapi diatasi oleh Team Secret dan kemudian oleh Team Spirit dalam playoff.
Semasa tempoh yang amat kucar kacir untuk landskap profesional Dota 2, banyak pasukan sedang merombak senarai ahli mereka untuk berada dalam prestasi terbaik sebelum DPC 2021-22.
Tambahan pula, Ceb menyatakan selepas penyingkiran OG bahawa TI10 adalah kejohanan terakhirnya, manakala Topson pula berkata pada Julai tahun ini bahawa TI10 mungkin TI terakhirnya dan beliau akan berehat selepas kejohanan itu.
Pengumuman rasmi mengenai masa depan pemain, bagaimanapun, masih belum selesai. Penggantian untuk SumaiL dan Saksa belum diumumkan lagi.


Pemain popular Dota 2 Syed “SumaiL” Hassan kini bakal menyaman bekas majikannya iaitu Evil Geniuses kerana melanggar kontrak dan penipuan.
SumaiL sudah lama membuat tuntutan kes mahkamah ini sejak Desember 2019 lagi.
Saman ini memberi keutamaan kepada saham yang diberikan kepada SumaiL pada September 2016 sebulan selepas berjaya mendapatkan tempat ketiga di The International 2016 (TI6).
Kes Saman SumaiL

Saman ini menyatakan SumaiL mendapatkan 400,000 saham dalam Evil Geniuses pada tahun 2016 dan ditukarkan kepada 265,338 saham biasa dan 106,667 unit saham yang didapati dari Peak6 Strategic Capital pada Mei 2019.
SumaiL pula diberikan kontrak baru pada Ogos 2019 untuk memberinya gaji bulanan dan bayaran bonus sehingga Ogos 2020.
Namun, selepas mendapatkan tempat ke-enam semasa TI9, dia tidak lagi dikehendaki EG dan dibuang.
Berikutan ini, SumaiL telah menandatangani kontrak baru pada September 2019 sehingga layak untuk bermain ke MDL Chengdu Major 2019 dengan syarat gaji AS$20,000 dikurangkan ke AS$2,000 sebulan dan SumaiL tidak boleh bertanding melainkan Dota Major sahaja.

Jika SumaiL mahu memberhentikan kontrak, dia perlu membayar denda sebanyak AS$125,000.
SumaiL kemudiannya mahu mencairkan sahamnya yang bernilai AS$1 juta dengan perjanjian AS$300,000 bayaran dan bayaran tertunda sebanyak AS$700,000.
Berikutan saman ini, SumaiL mengatakan dia tidak diberikan maklumat dan informasi yang tepat mengenai pemilikannya di Evil Geniuses.
Evil Geniuses juga dituduh menghalang SumaiL untuk keluar dan menyembunyikan kesan dari perjanjiannya.
Akhir kata, saman ini mengatakan Evil Geniuses mengambil kesempatan kepada pemain muda itu dan memberi kontrak yang mempunyai peraturan yang tidak jelas.


Sebelum ini, lokasi kejohanan dunia League of Legends World Championship dipindahkan daripada China ke Eropah berikutan penularan Covid-19 varian Delta, sekatan penerbangan dan protokol Covid yang ketat.
Keputusan perubahan lokasi ini dibuat pada 24 Ogos lalu.
Kini terdapat rumber yang menyatakan, World 2021 yang akan berlangsung pada 5 Oktober hingga 6 November 2021 ini akan di adakan di Laugardalshöll Indoor Sporting Arena di Reykjavik, Iceland. Lokasi ini adalah lokasi yang sama digunakan semasa acara VALORANT Masters and Mid-Season Invitational, menurut sumber Dot Esports.
Namun, lokasi ini masih belum disahkan oleh pihak Riot.
Demi mengelakkan penyebaran COVID-19, kemungkinan Worlds 2021 akan diadakan di Iceland menggunakan sistem ‘buih’ seperti yang dilakukan semasa Worlds 2020 di China. Malah, kemasukan penonton juga kemungkinan akan dihadkan.
Sebanyak 22 pasukan yang sudah dipastikan akan sertai kejohanan kali ini. Hanya satu negara yang tidak dapat untuk hadiri, iaitu Vietnam berikutan ketiadaan Vietnam Championship Series pada tahun ini.
Sebelum dipindahkan lokasi, LoL World Championship dijangka akan diadakan di Shenzen Universiade Center Stadium di Shenzen, China.
Sumber: Dot Esports


Anugerah untuk pengulas dan hos pentas MPL MY S10 sudah pun dibuka undiannya dan nampaknya Sunfrost, Artha dan Laphel mendahului jumlah undian yang diterima.

Setakat artikel ini ditulis, Sunfrost menerima sebanyak 1,284 undian yang mana poetic (puitis) adalah atribut tertinggi. Sementara itu, Artha pula hanya 30 undi di belakang dengan 1,254 undian yang mana ‘pemikiran kreatif’ adalah atribut terbaik.

Laphel pula menerima 975 undian dan setiap atribut adalah hampir maksimum. Selain mengulas, dia juga seorang penganalisis.

Pengulas lain juga mempunyai beberapa undian yang agak tinggi antaranya Adeen dengan lebih 300 undian. Jika anda berminat untuk mengundi, hanya perlu ke laman web ini dan klik pada butang undi dan pilih akaun media sosial bagi melakukan undian.
Pengulas memainkan peranan penting dalam e-sukan antaranya menyemarakkan lagi suasana di lokasi dipenuhi penonton dan memberi kefahaman kepada penonton tentang perlawanan diulas serta sejarah pasukan yang mengambil bahagian.


Super Buckyball Tournament adalah permainan video sukan fantasi dari Pathea Games.

Pada masa hadapan, Buckyball kini menjadi sukan paling hebat dalam dunia.
Buckyball meletakkan pemai ndalam dunia fantasi apabila artificial intelligence dan modifikasi sibernetik memberi manusia kuasa untuk bermain bola sepak Buckyball.

Super Buckyball Tournament kini menjadi kegilaan ramai dan perlawanan underground Buckyball diadakan di serata dunia.
Dunia Buckyball ini menggunakan konsep cyberpunk dan penggunaan gadget dan kuasa karakter untuk bermain permainan bola sepak ini.

Buckyball menggunakan konsep tiga lawan tiga dan perlu membuat gol ke pihak lawan.
Setiap karakter mempunyai kuasa dan kelebihan masing-masing. Setakat ini cuma 11 karakter sahaja yang ada untuk dipilih.
Beta percuma akan dikeluarkan hari ini sehingga 22 Julai ini di platform Steam. Setakat ini masih belum ada lagi pengumuman untuk platform lain seperti Switch, PlayStation dan Xbox.


Super People adalah permainan video battle royale seakan-akan PUBG tetapi dengan sedikit penukaran seperti sistem class dengan kuasa masing-masing.
Kini muncul satu subgenre baru battle royale iaitu manusia dengan kuasa luar biasa.
Permainan battle royale seperti Bloodhunt dan juga Naraka: Bladepoint juga mempunyai karakter dengan kuasa dan skill masing-masing.

Percubaan Alpha sudah habis baru-baru ini untuk Super People di Korea Selatan.

Wonder People, iaitu pembangun di sebalik Super People juga memberitahu mereka bakal melancarkan server Global dalam masa terdekat nanti.
Super People akan dilancarkan ke platform PC, mudah alih dan juga konsol.
Tak sabar nak cuba nanti.


Supercell, syarikat pembangun permainan peranti pintar dari Finland, mencatatkan keuntungan USD1.4 bilion pada tahun 2018, mengikut laporan terbaru dari Sensor Tower.
Dari jumlah itu, 42% daripadanya merangkumi Clash Royale dan permainan terbaru, Brawl Stars juga meningkat naik sejak dilancarkan secara global pada Disember walaupun hanya berusia setengah bulan.
Mengikut data mereka juga, Clash Royale untung sebanyak USD597 juta berbanding USD567 juta bagi Clash of Clans. Permainan berasaskan pembinaan ladang, Hay Day pula untung USD154 juta. Daripada semua itu, Boom Beach yang paling kurang untung, hanya mencatatkan sebanyak USD42 juta antara bulan Januari dan Disember.

Brawl Stars pula mencatatkan USD46 juta antara tarikh 12 Disember hingga akhir tahun lepas, berbanding USD49.8 juta dibelanjakan pemain dalam Clash Royale. Ini menunjukkan Brawl Stars meningkat sebanyak 92% dari segi keuntungan.
Pastinya kita akan nampak angka itu terus meningkat pada bulan ini dan seterusnya dan tak mustahil ia akan melangkau lebih USD60 juta pada jangka masa sebulan saja dilancarkan.
Sumber: SensorTower


Pembangun permainan peranti mudah alih popular, Supercell baru-baru ini mengumumkan satu permainan terbaru yang dilancarkan oleh mereka.

Ianya diberi nama Everdale, permainan ini memfokuskan pembinaan bandar yang berkembang dari semasa ke semasa, corak permainan boleh dikatakan mempunyai elemen Clash of Clans.
Para pemain perlu mengumpulkan bahan-bahan seperti kayu balak untuk membina bangunan yang baru dan bangunan itu akan mengambil masa beberapa hari untuk disiapkan.
Tujuan permainan ini dilancarkan adalah sebagai alternatif untuk Clash of Clans, mereka yang bermain permainan ini tidak akan merasa tertekan kerana ianya tidak mempunyai fungsi PVP (player vs player) dan Supercell juga memberitahu bahawa mereka cuba menerapkan konsep itu sebaik mungkin.
Pemain hanya perlu melihat bandar mereka berkembang dari hari ke hari dan berkongsi pengalaman ini dengan rakan-rakan yang turut serta bermain.
Bagi anda yang ingin mencuba permainan ini, anda boleh memuat turun di platform Apple Appstore dan Google Playstore sekarang!


Negara-negara di Asia Tenggara termasuk Malaysia telah menjadi pemain-pemain besar dalam industri permainan video dan juga e-sukan. PVP Esports akan memeriahkan lagi suasana dengan mengadakan majlis anugerah gaming pertama Asia Tenggara yang diberi nama SuperGamer Fest 2020 (SGF). PVP Esports menganjurkan acara ini bersama Singtel dan Globe.
Acara ini akan diadakan selama empat hari bermula dari 5 hingga 6 Disember dan disambung pada 11 hingga 13 Disember tahun ini. Ia bukan sahaja merangkumi majlis anugerah tetapi juga akan dimeriahkan lagi dengan pusingan Regional Finals kejohanan PVP Esports Community Championships Season 2 untuk Mobile Legends: Bang Bang (MLBB) dan VALORANT.

Seperti kebanyakan acara-acara gaming yang diadakan pada waktu ini, SuperGamer Fest 2020 dianjurkan secara dalam talian sepenuhnya. Terdapat beberapa aktiviti-aktiviti menarik seperti parti tontonan, temu bual bersama ikon e-sukan, dan pelbagai bengkel pembelajaran.
Majlis anugerah SGF akan memberi penghargaan terhadap pencipta kandungan dan komuniti e-sukan Asia Tenggara. Anda boleh mencalonkan streamer, pencipta kandungan, bintang sosial media, dan banyak lagi. Untuk e-sukan pula, terdapat kategori-kategori seperti Pasukan E-sukan Terbaik, Pemain E-sukan Terbaik, Jurulatih E-sukan Terbaik, dan Permainan E-sukan Terbaik.
Juara Kejohanan E-sukan Kampus Semester 3 dalam kategori MLBB iaitu UiTM Vendetta akan kembali beraksi di PVP Esports Community Championships Season 2. Mereka berniat untuk membalas dendam selepas pulang sebagai naib juara di PVP Esports Campus MLBB Championships 2020.

Untuk maklumat lanjut mengenai SuperGamer Fest 2020, anda boleh melayari laman web rasminya di sini.
Ikuti kami di Facebook dan Instagram.
Saksikan kami di YouTube.


SUPERHOT Team telah mendedahkan permainan video terbaru mereka iaitu SUPERHOT: MIND CONTROL DELETE. Ia akan dilancarkan pada 16 Julai ini di PC (Steam dan Epic Games Store), PlayStation 4 (PS4), dan Xbox One.
Walaupun judul ini merupakan judul ketiga dalam siri permainan video SUPERHOT, ia bukan sebuah sekuel. Menurut SUPERHOT Team, ia sebuah permainan video standalone yang boleh dimain tanpa apa-apa pengetahuan tentang judul-judul SUPERHOT yang lain.

Pada waktu yang sama, SUPERHOT: MIND CONTROL DELETE mempunyai pelbagai penambahan baharu yang menarik seperti lebih dariapda satu watak utama dan kuasa-kuasa baharu.
SUPERHOT Team akan memberi dua juta salinan percuma SUPERHOT: MIND CONTROL DELETE sebagai tanda penghargaan kepada para penyokong mereka. Anda boleh mendapatkan judul ini secara percuma jika anda membeli SUPERHOT pada atau sebelum 16 Julai ini.
Ikuti kami di Facebook dan Instagram.
Saksikan kami di YouTube.